JEG ER IKKE KUN RAPPER\nSom 13-årig rendte rapperen Soultana rundt med en basketball under armen på de støvede gader i Casablanca, Marokko. Her hang hun ud med breakdansere og lyttede til rapmusik på kassettebånd med kasketten på skrå.\nAf Ayan Mouhoumed Foto af Gitte Young fra KVINFO\nHiphopkulturen har således præget den nu 28-årige Soultana gennem hele livet. I dag bruger hun rapmusikken som talerør mod verdens uretfærdigheder. Soultana ønsker forandring, ikke blot i den marokkanske regering, men også i folkets bevidsthed, og hun er ikke bange for at sige sin mening. Soultana, hvis borgerlige navn er Youssra Oukaf, er nemlig aktivist. Den slags aktivist, der ikke lader sig slå ud.\nDet hele startede i 2008, hvor Soultana, sammen med tre andre unge kvinder i hiphopgruppen ‘Tigresse Flow’, vandt en national musikkonkurrence i Marokko. Gruppen blev straks populær, og de internationale medier var særdeles interesserede i historien om den første kvindelige rapgruppe fra Marokko. Eventyret med ‘Tigresse Flow’ var desværre kortvarig, for gruppen blev hurtigt opløst.\n– Vi gik hver for sig, fordi de andre i gruppen jagtede penge og berømmelse, mens jeg kun var interesseret i at gå i studiet og lave musik. Vi var ikke signet til et pladeselskab, og havde ingen manager. Det betød at vi selv skulle betale for studietid, og det ville de andre i gruppen ikke. Bare fordi vi havde vundet den der konkurrence, mente de ikke, at vi selv selv skulle punge ud for studietid. De følte at det var et skridt tilbage. Men sådan så jeg det ikke, for mig er hver dag en ny dag. I dag er to af pigerne gift og ude af musikbranchen, mens den tredje stadig arbejder med musik, fortæller Soultana.\nI stedet for at læne sig tilbage og være knust over, at gruppen blev opløst, kæmpede Soultana videre og forfulgte sin drøm. Hun ville være rapper, koste hvad det ville, selvom musikindustrien er domineret af mænd.\n– Der er bestemt ikke nogen dårlige vibes mellem mig og de mandlige rappere, men jeg gider ikke at presse mig selv til, at være en del af hiphopbølgen i Marokko. Jeg har ikke lyst til at følge deres fodspor, jeg vil hellere distancere mig og lave mine egne ting, siger Soultana og tilføjer.\n– Jeg føler mig nogle gange meget alene, fordi mange mener at hiphopkulturen kun er for mænd. Især i den muslimske verden er der mange, der ikke synes at jeg burde gøre det jeg gør. Jeg kan mærke at, der er mandlige rappere, der er jaloux og ikke vil arbejde sammen med mig. Det er kun Anas (med kunstnernavnet INS), der vil arbejde med mig, siger Soultana og peger på sin mandlige rap-kollega, der sidder ved siden af. Senere på aftenen skal de to dele scene, når de skal spytte rim for deres danske publikum.\n– Han er heller ikke en del af hiphopmiljøet derhjemme, så vi er begge en slags outsiders, forklarer hun.\nMakkerparret drømmer om at åbne den første hiphopskole i den arabiske verden.\n– Jeg håber at jeg kan finde flere piger, så de også kan komme ud med deres budskab. På skolen skal de lære at skrive sange og producere musik. Derudover vil vi også promovere og støtte dem. Der er rigtige mange forældre i Marokko, der er bange for at deres børn ender i hiphopmiljøet, fordi de tror at rapmusik kun er lig med 50 Cent og Nicki Minaj. De tror at det kun handler om at være gangsta, men det er så meget mere end det, fortæller rapperen.\nLigesom andre steder i Mellemøsten demonstrerer de marokkanske unge i håbet om forandring og en bedre tilværelse. Gennem demonstrationer mod regeringen viser de deres utilfredshed, men Soultana mener ikke, at det nødvendigvis gør en forskel.\n– Selv demonstrationer hjælper ikke, for medierne er styret af regeringen. De marokkanske medier viser ikke verden, at der er demonstrationer i gaderne. Hvis ungdommen har brug for forandring, så skal det ske gennem musikken, siger hun.\n– Jeg rapper ikke kun om kvindernes problemer, men om ungdommens problemmer. Der er arbejdsløshed, så selv hvis man har uddannelse er det svært at finde arbejde. Der er også hjemløse, hykleri, misbrug og vold i hjemmene. Hver eneste dag kæmper vi med disse ting, og det er ikke nemt, fortæller Soultana, der selv er arbejdsløs og derfor sagtens kan mærke ungdommens frustration.\nSoultana kan næsten ikke sidde stille, når hun taler om situationen derhjemme.\n– Jeg kan ikke lade være med at tale om det, fordi jeg elsker mit land. Jeg vil bare have forandring. Det er ikke kun regeringen, der skal ændre sig, men i lige så høj grad befolkningen. Vi er lige gode om det. Vi har brug for at folk ændrer deres mentalitet og bryder ud af deres vaner. Jeg vil gerne leve frit i Marokko, jeg vil gerne have børn og ikke være bange. Der findes mange som mig, men de tør ikke at sige noget. Situationen kan sagtens ændres i gennem musikken. Musik er folkets stemme.\nBøvl med regeringen\nSoultanas meget frembrusende personlighed sammenkoblet med hendes trang til at ytre sig, har haft sine konsekvenser gennem tiden. Det er ikke alle, der er fan af den kvindelige rapper, men hun har ikke tænkt sig at smide mikrofonen. I stedet holder hun fast uanset hvor meget modstand hun så end måtte møde.\n– Jeg tror regeringen er bange for mig, fordi jeg er typen, der ikke giver op. Jeg griner bare af de ting de prøver på at gøre mod mig. Altså de folk, der arbejder i regeringen er ikke særlige kloge. Selvom de kaster sten på mig, så falder jeg ikke, siger Soultana og fortæller om en episode hun fornylig oplevede i Casablanca.\n– Jeg sang en sang i Casablanca foran borgmesteren, der gerne ville cutte lyden, så publikum ikke kunne høre mig synge. Det lykkedes bare ikke rigtigt, selvom han pudsede teknikeren på mig, for i stedet sang jeg bare endnu højere. Samme dag ringede han og spurgte efter en printet version af teksten, men jeg sagde bare “no way”. Hvis han gerne vil have teksten, så kan han jo bare finde den på nettet, smågriner Soultana og fortsætter.\n– Regeringen og borgmesteren er ikke kun bange for kvindernes stemme, de er også smånervøse for at der starter en revolution i Marokko. Det arabiske forår startede i undergrunden med bl.a. hiphop som motor. Der var en masse unge artister, der italesatte politik og sociale problemer i et forsøg på at gøre noget ved det. Jeg prøver ikke på at starte en revolution, jeg vil bare have forandring.\nSom Soultana sidder der og nipper til sin kaffe, forklarer hun, at hun bestemt ikke har noget imod kong Mohammed 6. af Marokko. Ham elsker hun. Det er regeringen hun ikke kan lide, og det får de ofte at vide.\n– Når jeg møder folk fra regeringen fortæller jeg dem, at jeg elsker kongen, folket og landet, men hader dem, fordi de gør ikke deres job. Der er så meget hykleri, for de siger at de også vil have forandring, men så snart man vender ryggen til dem, så siger de ofte dårlige ting om en, forklarer hun.\nSoultana er ikke bange for, at regeringen “lukker hendes mund” med voldelige midler. Der er for mange, der ved hvad hun står for, og de vil bestemt gøre oprør, hvis der nogensinde skulle ske hende noget.\n– Den eneste jeg er bange for er min gud og mine forældre, ingen andre, siger Soultana.\nDen afdøde amerikanske rapper 2Pac har været en stor inspirationskilde for Soultana. Hun føler at han er en af dem, som hun kan spejle sig i.\n– Jeg blev påvirket af hans sange og personlighed, og jeg ser også mig selv som aktivist, og ikke kun rapper. Prøv at tænk på at 2Pac var født i en aktivistisk familie. Jeg har tit følt at jeg måtte gå i hans fodspor, forklarer hun.\n– Jeg lytter til alt slags musik, men især rapmusik er en meget nobel kunstform. R’n’B handler f.eks. mere om kærlighed og flirteri, mens rap behandler de mere hårde emner. Hele hiphopkulturen tiltaler mig, fordi den handler om respekt og ytringsfrihed. Det er via musikken og kulturen at jeg føler mig mest fri, siger Soultana.\nDen 28-årige rapper har altid været en drengepige. Hendes forældre, der i dag er hendes bedste venner, har aldrig stået i vejen for hendes drøm. Det er netop i barndomshjemmet, at hun første gang lyttede til amerikansk musik. Det flød ud af højttalerne med James Brown, Tina Turner og Bob Marley. Musikgenrerne blev ofte sammensmeltet i hjemmet, så Soultana blev hurtigt forelsket i musikkens forførende toner.\n– Som lille var jeg en splejs med krøllet hår, som min mor nok havde luret skulle blive musiker. Hun plejede at sige: “Soultana, når jeg lukker mine øjne ser jeg dig som en stor stjerne, der flyver rundt og ser hele verden,” fortæller hun. Med hendes mors vision i tasken besluttede Soultana at blive stewardesse for Moroccan Airlines.\nKarrieren som stewardesse blev dog relativt kort, så drømmen om en rapkarriere lå lige til højre benet.\nI dag optræder Soultana med sin makker Anas (INS) i hele verden i håbet om at de snart har penge nok til at starte rapskolen derhjemme. Imens spreder hun budskabet om kvinders rettigheder, ikke kun i hjemlandet Marokko, men over hele verden.\n– Jeg har rejst hele verden rundt og selv i USA kæmper kvinder. Det er ikke kun i de arabiske lande, at kvinderne kæmper for deres rettigheder. Vi kvinder viser, hvor stærke vi er og ytrer os. Der er også problemer her i Danmark. Vi har alle brug for at ytre os, og vi har alle brug for forandringer i vores liv.\nLyt til Soultanas musik her & læs mere om hende her\n« SPISESTEDET “SEND FLERE KRYDDERIER” HAR STORE AMBITIONER\nAT VÆRE EN UNG MUSLIMSK KVINDE ER IKKE EN UNDSKYLDNING »\nTags: Ayan Mouhoumed, hiphop, interview, kultur, KVINFO, Marokko, musik, rapper, Soultana


Mit pusterum: Så er der blevet syet igennem\nSå er der blevet syet igennem\nJeg har haft en stor bunke dårlig samvittighed liggende i et hjørne. En stor stofbunke der skulle blive til tøj. Onsdag og torsdag blev tyren taget ved hornene.\nJeg fik syet de 2 tunikaer på billedet + t-shirten og tørklædet.\nDer udover fik jeg syet: 1 lilla undertrøje-top, yderligere 3 stk. tørklæder og til sidst men ikke mindst en t-shirt til Camilla.\nI dag mangler jeg så bare lige at sy et par bukser færdig til mig selv også.\nDejligt. Den dårlige samvittighed er blev synligt mindre :O).\nSiriR 5. marts 2010 kl. 10.40\nWow, sikke en produktion!\nRigtig fint tøj du har lavet:)\nLone 5. marts 2010 kl. 10.41\nHvor er du flittig, Randi.. ville gerne smittes af samme virus.. hahh\nDu er nu en gæv quinde ;o)\nRandi 5. marts 2010 kl. 11.01\nTusind tak skal I have begge to.\nAgnes Thrane 5. marts 2010 kl. 11.13\nHold da op, sikken en energi. Mønsteret på den lilla tunika, hvor har du det fra? Er det et jeg kender. Jeg tro lige det kunne egne sig til noget irsk hækling på bærestykket.\nRandi 5. marts 2010 kl. 11.23\nKirsten, jeg har jo også ferie. Gassen er nok gået af tirsdag morgen, når arbejdet kalder igen:O). Den er fra Ingelise 06 2008. Det kan lånes på bib, for du holder det vel ikke mere he he. (Jeg gør heller ikke). Jeg kan også godt se noget hæklingpå bærestykket, men hvad er irskhækling? Jeg kunne selvfølgelig læse i min nye hæklebog :O)\nAgnes Thrane 5. marts 2010 kl. 11.38\nDet står lige præcis i den hæklebog, det er derfor jeg har den ;-)\nNej puha jeg holder ikke Ingelise, men jeg køber det faktisk sommetider, hvis jeg falder over det i løssalg.\nQuiltepigen 5. marts 2010 kl. 12.44\nFlot,du har rigtig haft travlt.\nkludemutter 6. marts 2010 kl. 14.26\nSkønne tunikaer du har fået ud af maskinen ;)


International VELUX Award 2016: 10 regionale vindere udvalgt\nInternational VELUX awards 2016\nTo danske projekter imponerede den internationale jury og blev udvalgt som regionale vindere i de to kategorier - henholdsvis "Daylight Investigations" og "Daylight in Buildings".\nInternational VELUX Award 2016 udfordrer arkitektstuderende til at vise deres forståelse for dagslys som kilde til energi, lys og liv.\nTidligere på ugen var den internationale jury samlet i København i to dage. Her blev 10 inspirerende dagslysprojekter udvalgt som regionale vindere. Til november findes de to endelige vindere ved World Architecture Festival 2016.\nDe 10 regionale vindere viste et højt niveau i undersøgelsen og forståelsen af, hvordan dagslys er afgørende for arkitekturen, og hvordan dagslyset kan skabe rum. De integrerede kreative dagslysløsninger i byen og i tætbebyggede områder, og de udviste ansvarlighed for naturen og den sociale interaktion. De arbejdede med flere aspekter i projekterne – fra spiritualitet og til hvordan dagslys kan gøres håndgribelig for blinde mennesker.\nVi ønsker, at de studerende skal eksperimentere og se på alle aspekter af dagslys. Og vi overraskes hver gang, fordi de rent faktisk søger efter nye relationer med dagslys – gennem nysgerrighed, eksperimenter, modelbygning og innovation,\nsiger Per Arnold Andersen, Head of International VELUX Award\nDe fem regionale vindere af "Daylight in Buildings":\nAfrika: "Shelter.Light" af Fatai Osundiji og Emmanuel Ayoloto, Lagos, Nigeria\nSyd- og Nordamerika: "No parking... Let there be light" af Enzo Piero Vergara Vaccia, Chile\nAsien og Oceanien: "Redistribution of Light" af Kwang Hoon Lee, Hyuk Sung Kwon og Yu Min Park, Seoul, Sydkorea\nØsteuropa og Mellemøsten: "Light Scattering Window" af Kamil Głowacki, Marta Sowińska og Łukasz Gąska, Poznań, Polen\nVesteuropa: "Ceremonial Room Copenhagen" af Eskild Pedersen, København, Danmark\nDe fem regionale vindere af "Daylight Investigations":\nAfrika: "Light and Shadow" af Ahmed Zorgui og Ala Eddin Noumi, Kasserine, Tunesien\nSyd- og Nordamerika: "Automated Blind Study" af Amir Nezamdoost, Alen Mahic og Malak Modaresnezhad, Boise, USA\nAsian og Oceanien: "Light for the blind" af Jiawen Li, Chenlu Wang, Jiebei Yang, Guiqiang Yao og Lushan Yao, Hhangzhou, Kina\nØsteuropa og Mellemøsten: "A quenchless light" af Anna Andronova\nVesteuropa: "Hammershøi's Grammar" af Nicholas Shurey, København, Danmark\nMed næsten 600 indsendte projekter fra 57 lande viste fremtidens førende arkitekter stor kreativitet over temaet dagslys. De regionale vindere af International VELUX Award 2016 præsenterer deres projekter i konkurrencen om to overordnede priser ved World Architecture Festival i Berlin den 18. november 2016. På iva.velux.com vil der være mulighed for at overvære seancen via livestreaming.\nJury mødtes i København\nJuryen til International VELUX Award 2016 består af Omar Gandhi, Christine Murray, Zbigniew Reszka, Francesco Veenstra og Per Arnold Andersen. De mødtes 27.-28. juni i København for at gennemgå de indsendte projekter. Ved udgangen af dag 2 blev de enige om de 10 regionale vindere.\nVi er virkelig inspireret af de dagslys-drevne udforskninger af studerende fra hele verden. Prisen skal animere de studerende til at arbejde med dagslys, og dette års deltagende projekter viser stor indsigt i de sociale, sociologiske og miljømæssige dimensioner af dagslys,\nDet overordnede tema for International VELUX Award 2016 er “Light of Tomorrow”. Prisen ønsker at inspirere arkitektstuderende til at overveje brugen af sollys og dagslys som de vigtigste kilder til energi og lys, og til at sikre sundhed og velvære for mennesker, der bor og arbejder i bygninger.\nLæs mere om International VELUX Award 2016 på iva.velux.com/


Billeje Lanseria - Biludlejning på Lanseria | Holiday Cars\nUanset om du ønsker at opleve Lanseria i en familiebil, landrover eller mini. Med HolidayCars.com vil du altid finde den perfekte udlejningsbil til dit budget og personlige behov til rejsen.\nEn udlejningsbil i Lanseria behøver ikke at være dyr. Sammenlign udlejningspriser i tiden for de bedste tilbud.\nKontakt os, hvis du har spørgsmål om din reservation i Lanseria, så vil vi hjælpe dig og give dig tips og information.\nTips og erfaringer med Lanseria\nDer er endnu ikke nogen erfaringer tilgængelige for denne destination. Men selvfølgelig vil vores kundeservice med glæde besvare alle dine spørgsmål om biludlejning i Lanseria.


Bugialla, Chianti Classico Riserva, Poggerino, 2000\nBugialla, Chianti Classico Riserva, Poggerino, 2000, 13,5% (Toscana, Italien)\n215,00 (199,00 v. 12 fl.) hos Viniropa (ophørt)\nDejlig, meget klassisk, stort struktureret toscaner, typisk større Sangiovese, der skal have lidt luft for at åbne sig.\nTil den tørre side med en varm tone midt i tørheden. Vinen smager traditionelt fremstillet, dvs. som om den er lagret på store fade - men det er den ikke: Den har ligget et år på franske barriques.\nVinen er ganske kraftig og vil nok sagtens kunne lægge arm med en god Brunello.\nGarvesyren er i den Sangiovese-karakteristiske dybe, tørre, lidt ru genre, og niveauet er lidt i overkanten efter Helles smag. Hun foreslår derfor at gemme vinen noget.\nSådan som vinen fremstår lige nu, er jeg i tvivl, om der er frugt nok til at vinen vil vinde ved lagring; jeg kunne være bange for at den tørrede før tanninerne smeltede ned til Helle-niveau. Det kan dog sagtens være, at der er balance nok; det er i givet fald blot lidt svært for mig at vurdere grundet den aktuelt noget tørre og ikke voldsomt fremstormende frugt.\nDejlig vin, som vi begge nød.


Om os :: Haughus\nBagagerumsmarked den 04-05 Juni. Bestil under bagagerumsmarked.\nHaughus Gods slog dørerne op den 11. oktober 2014.\nHaughus Gods er opført i år 1750 og ligger i det smukke landskab mellem Vejle og Jelling. I dag bruges bygningerne til café, gårdbutik med salg af møbler og brugskunst, antik og kræmmermarked samt privat bolig.\nCaféen ligger i Haughus Gods' smukke hovedbygning. Her kan du nyde din mad i havestuen med udsigt over gårdspladsen og haven. Her er plads til den kreative maler, som sidder og kigger ud i parken. Her er plads til kæresteparret, som deler en kop varm chokolade på terrassen. Her er plads til forretningsmanden, den studerende og alle de andre typer, som er med til at skabe et unikt fællesskab hver weekend. Udover den hyggelige stemning byder vi på smørrebrød, sandwich, morgenmad samt kaffe og kage.\nGårdbutikken er indrettet i den gamle kostald. Her sælges brugskunst og møbler bl.a. fra Ib Laursen-Boysen import, Nordal, La Vida, og Chic Antique.\nDen store kræmmerhal har plads til ca. 40 glade kræmmere. Her sælges alt mellem himmel og jord, bl.a. retroting, antik, keramik, møbler, magnetsmykker, sten og krystaller, loppefund, sølvtøj og meget andet.\nVi har valgt at holde åbent hver weekend, og ind imellem afholder vi specielle events som f.eks.:\nStort udendørs kræmmermarked\nHar du idéer til andre events, så kom endelig med dem.\nØnsker du en stadeplads, så kontakt Dennis på tlf. 60672037.\nHvem står bag Haughus Gods\nVi er Kim og Dennis, begge 39 år og født og opvokset i Esbjerg.\nVi har tidligere haft cafe i Esbjerg og butik med møbler og brugskunst i Varde. Vi har længe drømt at bo et sted som Haughus Gods, og i november 2013 var vi i Jelling for at se godset for første gang, og vi var solgt. Efter lang ventetid med tilladelser fra kommunen kunne vi i maj 2014 skrive under på projektet. Vi fik opsagt begge vores butikker, og den 1. september 2014 flyttede vi til Jelling og startede et nyt liv.\nSkulle I have nogle spørgsmål eller ønsker at høre lidt mere om vores projekt, så står Dennis i gårdbutikken og Kim i caféen.\nVi glæder os til at se jer og håber I får en god oplevelse på Haughus Gods.\nLike os på FacebookLike os på Facebook


57º Nord: Oplæsning på Caféen på Sleep-in i Gellerupparken 2017-02-26\nOplæsning på Caféen på Sleep-in (februar 2017) Du står her: Forside > Oplæsning på Caféen på Sleep-in, side 1 2017-03-12\nOplæsning på Caféen på Sleep-in i Gellerupparken\nNu får 57º Nord mulighed for at bidrage med cafékonceptet. Søndag, den 26. februar klokken 1330-1530 vil flere medlemmer af poetklubberne Poetklub Århus og 57º Nord underholde med en række tekster - samtidig med, at alle skal være velkomne til at stille sig op.\n- Det hele startede egentlig med, at Daniel Mantel og jeg en tur op af Tinesvej ved Gellerupparken snakkede om, at vi savnede en stamcafé herude. Her er ofte dødt efter klokken 20. Nu er vi næsten daglige gæster i caféen, som vi holder meget af, fortæller Sean Ryan Bjerremand, der er formand for poetklubben 57º Nord og redaktør for Tidsskriftet Reflex, der udgives af samme forening.\n- Da Sleep-In åbnede i januar, talte vi om muligheden for caféoplæsninger - og heldigvis var Joan Byrsting, der ejer stedet, med på den.\nCaféen på Sleep-in i Gellerupparken er særdeles velindrettet og med et særdeles hyggeligt personale. Som en kontrast til den grå beton, men meget sigende for bydelens udvikling.\nKonceptet for oplæsningen er inspireret af fortæller-gruppen pop up poets, der står forskellige steder i et rum og læser deres tekster. Ligeledes arbejdes der på at få musikalske indslag. Blandt de medvirkende er Henrik Giversen, Daniel Mantel, Khatera Musleh, Mikkel Grøn og Sean Ryan Bjerremand, som for de flestes vedkommende har været med i Reflex flere gange.\n> Om 57° Nord\n> Poesi på nettet


Hvad ved bilister egentlig om sikkerhedsteknologi i biler? - Trafiksikkerhedsforskning\nForside Arkiv Nr. 35 Viden om sikkerhedsteknologi\nHvad ved bilister egentlig om sikkerhedsteknologi i biler?\nPotentialet for forbedret trafiksikkerhed gennem sikkerhedsteknologi er stort. En ny amerikansk undersøgelse viser dog, at bilisternes kendskab til og forståelse af hvordan sikkerhedssystemerne virker og skal benyttes er begrænset, selv for sikkerhedsudstyr der i dag har stor udbredelse som fx ABS-bremser. Der er således behov for en informationsindsats ikke mindst i lyset af forventningen om stigende udbredelse af sikkerhedsteknologi i bilparken fremover.\nHvad ved bilister om sikkerhedsteknologi i biler?\nI de senere år er der sket en markant udvikling i den sikkerhedsteknologi, der er til rådighed til personbiler.\nSikkerhedsteknologien har således i løbet af relativ kort tid udviklet sig fra at omfatte sikkerhedsseler og airbags til i dag at omfatte komplekse sikkerhedssystemer som fx adaptiv fartpilot osv. De nyeste sikkerhedsteknologier er designet til at forbedre trafiksikkerheden gennem advarsler og handlingsanvisninger til bilisten samt mere eller mindre omfattende overtagelse af kørslen i visse typer af sikkerhedskritiske situationer.\nDen nye trafiksikkerhedsteknologi har et stort potentiale for at bidrage til forbedret trafiksikkerhed. En vigtig forudsætning for, at potentialet kan realiseres, er imidlertid, at bilisterne har tilstrækkelig viden og færdigheder til at kunne udnytte det trafiksikkerhedspotentiale, som teknologien tilbyder.\nDen teknologiske udvikling går hurtigt, og udbredelsen af de forskellige systemer sker ligeledes i stor fart. Det er derfor muligt, at en stor del af bilisterne kun har ringe eller slet ingen viden om eller erfaring med brug af den sikkerhedsteknologi, som moderne mange nye biler er i besiddelse af. Dermed er der risiko for, at sikkerhedsteknologien anvendes på en uhensigtsmæssig måde. Der findes dog kun ganske lidt viden om, hvor meget bilister rent faktisk ved om sikkerhedsteknologi, hvad de synes om den, hvordan de bruger den og hvordan de eventuelt forsøger at tilegne sig viden om den.\nMed henblik på at afdække behovet for information og efteruddannelse af bilister var formålet med denne undersøgelse at få viden om bilisters kendskab til, erfaring med og holdning til sikkerhedsteknologi i biler. Derudover skulle undersøgelsen afdække, om bilister selv opsøger information om sikkerhedsteknologi i biler, og hvis de gør, hvor og hvordan de eventuelt opsøger denne information.\nUndersøgelsen blev gennemført i USA i 2014. Data blev indsamlet ved hjælp af et online spørgeskema. Invitation til deltagelse i undersøgelsen blev sendt via e-mail til et repræsentativt udsnit af amerikanske bilister. I alt 2015 bilister deltog, hvilket svarede til en svarprocent på 65 %. Alle deltagere havde gyldigt kørekort og kørte bil (som fører) mindst 1,5 timer om ugen.\nDet benyttede spørgeskema var udviklet til formålet. Det baserede side på en grundig proces der blandt andet omfattede input fra trafiksikkerhedseksperter, interview og pilottestning. Det endelige spørgeskema bestod af spørgsmål inden for følgende emner:\nBasisinformation om kørselsmønster og personens bil herunder biltype, årgang mv\nTryghed og velbefindende ved køretøjsteknologi\nForståelse af køretøjsteknologi\nAdfærd i nødsituationer\nKørestil, holdninger og tilknytning til deres bil.\nSøgning af information om sikkerhedsteknologi\nDeltagernes biler var i gennemsnit 8 år gamle. Dermed var de lidt nyere end biler i USA generelt, hvor bilernes gennemsnitsalder er 11,4 år. 144 deltagere havde en helt ny bil, dvs. en bil fra 2014. Data fra personer med en bil fra 2014 blev analyseret separat, da det pga. teknologiens store udbredelse var sandsynligt, at deres biler i højere grad ville være udstyret med ny sikkerhedsteknologi sammenlignet med en ældre bil.\nMed hensyn til deltagernes tilknytning til deres bil anså knap 2/3 af deltagerne primært deres bil som et transportmiddel, mens ca. 1/3 tillagde bilen mere betydning end blot at være et transportmiddel. 6 % af deltagerne brugte en del af deres fritid på at restaurere og/eller reparere ældre biler. Hovedparten af deltagerne mente, at bilisten var den vigtigste faktor for sikker kørsel, mens ca. 1/3 mente, at bilen var den vigtigste faktor. Endvidere mente de, at de vigtigste trafikantrelaterede uheldsfaktorer var brug af mobiltelefon til andet end samtale under kørslen samt spirituskørsel.\nSom en del af undersøgelsen skulle deltagerne svare på, om de havde prøvet eller hørt om ni forskellige sikkerhedssystemer. Som ventet havde deltagerne med en bil fra 2014 i højere grad hørt om og prøvet de forskellige sikkerhedssystemer, og deres biler var ligeledes i højere grad udstyret med disse systemer. Tabel 1 viser en oversigt over, i hvilken grad undersøgelsens deltagere havde prøvet eller hørt om ni forskellige typer af sikkerhedssystem.\nTabel 1: Oversigt over deltagernes eksponering for forskellige typer sikkerhedsudstyr\nBegrænset viden om sikkerhedssystemer\nUndersøgelsen viste, at der blandt deltagerne var stor usikkerhed med hensyn til, hvilken støtte de forskellige sikkerhedssystemer kunne tilbyde. Dette var særligt for de sikkerhedssystemer, der endnu ikke har opnået så stor udbredelse. Den største sikkerhed med hensyn til systemernes funktion blev konstateret for bak-kamera, konventionel fartpilot og bak-sensor. Deltagerne havde ringest viden om og var mest usikre på funktionen af adaptiv fartpilot og kollisionsalarm (FCW).\nDeltagerne blev bedt om at tilkendegive, om de under bilkørsel på noget tidspunkt havde været i en situation, der havde motiveret dem til at opsøge information om deres bil. Hvis de havde, blev de bedst om at anføre, hvor de havde søgt efter den ønskede information og hvis ikke, hvor de ville gøre det, hvis der opstod et behov for det.\n40 % af deltagerne havde oplevet, at deres bil havde opført sig på en måde, de ikke havde forventet, og 32 % af disse havde opsøgt information om, hvorfor deres bil havde opført sig sådan. 57 % af deltagerne havde søgt efter information på internettet og internettet var dermed den mest udbredte kilte til information. Deres lokale mekaniker var den næst hyppigste kilde til information (52 %), mens 50 % havde søgt information i bilens medfølgende manual. 48 % havde søgt information hos en forhandler mens henholdsvis 4 % og 5 % havde søgt information på sociale medier som Facebook og Twitter eller i en brochure.\nHvilket sikkerhedsudstyr vil de helst have\nMed hensyn til hvilket nyt sikkerhedsudstyr deltagerne kunne tænke sig at købe til deres nuværende bil eller en ny bil gerne skulle være udstyret med (givet at prisen for alle typer var ens), ville hovedparten vælge bak-kameraet, mens blindvinkelalarmen kom ind på en andenplads. Adaptiv fartpilot var den type sikkerhedsudstyr, som færrest bilister ville vælge\nUndersøgelsen viser at trods den store udvikling og stigende udbredelse af sikkerhedsteknologi til biler, er det, ifølge hovedparten af undersøgelsens deltagere, fortsat bilisten, der er afgørende for sikker kørsel. Endvidere afdækkede undersøgelsen en stor usikkerhed med hensyn til, hvordan selv udbredte sikkerhedssystemer som ABS-bremser virker. Undersøgelsen tyder dermed på, at der allerede i dag er behov for en informationsindsats, og at dette formentlig vil være stigende i fremtiden i takt med en stadig større udbredelse af sikkerhedssystemer i bilparken.\nMcDonald, A.B., McGehee, D.V., Chrysler, S.T., Askelson, N.M., Angell, L.S., Seppelt, B.D. (2016). National survey indentifying gaps in consumer knowledge of advanced vehicle safety systems. Transportation Research Record: Journal of the Transportation Research Board, No. 2559, Transportation Research Board, Washington, D.C., 1-6. DOI: 10.3141/2559-01


God pris på Electrolux 800 CombiQuick kombineret ovn COM700CV (hvid) til husholdningen\nElectrolux 800 CombiQuick kombineret ovn COM700CV (hvid) får stadig topkarakter blandt forbrugerne der har købt den i varegruppen Indbygningsovn. Du får også hele lovpligtige 14 dages returret som er en fin sikkerhed for dig, hvis du nu fortryder dig køb af din vare. Vidste du at størstedelen af dem der handler online køber Electrolux 800 CombiQuick kombineret ovn COM700CV (hvid) i webshoppen Elgiganten, som er den foretrukne shop blandt online shoppere. Blandt alle varerne i shoppen kan du shoppe løs efter lækre varer, og der er det oplagte valg denne vare. Køber du varer online sparer du penge- det skyldes bl.a. at sådan noget som husleje kan være meget lavere, da en god beliggenhed ikke er nødvendig.\nForbrugere der køber produkter i danske webshops, er du stillet lidt bedre, så du på nogle områder er bedre stillet, end hvis du handler I fysiske butikker. Den danske lovgivning giver dig 14 dages returret. efter dit online køb, der findes også shops, der er endnu bedre og giver mere end standard returretten og giver meget længere returtid. Når webshops ligger online, får du med et par klik et stort udvalg , og det at sammenlligne priser bliver en leg, på tværs af forskellige webshops. Og du kan endda gøre det når du sidder på toilettet med din mobiltelefon. Når du handler online er du også fri for, at døje med at få bugseret alle varerne hjem til dig selv. Webshoppen sender din varer direkte til din adresse, medmindre du vælger at få dem sendt til din arbejdsadresse, du skal bare huske at vælge den rigtige adresse. I onlineshoppen er der ingen kø så gå let og ubesværet direkte til kassen, når du er færdig med at handle, så slip for de sædvanlige forkerte valg af kø – man vælger altid den langsomste.


i Bedsteforældrenes Klimaaktion Fyn kontakt Peter Yde Frostholm peter@pyf.dk\nI klimabevægelsen leder vi efter måder at gavne den grønne omstilling, der kan give folket håb og få os selv til at synes vi gør en forskel. Al velment snak der endnu ikke har knækket kurven, giver os følelsen af afmagt. Når vi er henvist til at vente, på dem der har magten, risikerer vi at miste håbet og bebrejde os selv og hinanden. For at gribe håbet må vi gøre noget selv og sammen. Vi må tage folkebevægelsen alvorligt, stoppe snakken og tage sagen i egen hånd.\nVi må tilbyde folkebevægelsen et meningsfyldt fællesskab, hvor vi rækker ud mod danskerne. Vi kan skabe en skovrejsningsgruppe og håbe den breder sig og bliver en bevægelse.\nUde i landet er der mange ’husmandssteder’, som er for små til at leve af som landbrug. I stedet plejer man at forpagte jorden ud til den nærmeste storbonde. Men husmanden har også muligheden for at omlægge landbrugsjorden til skov. Omlægger man mere en 2 ha., kan man få EU støtte, både til omlægning og som hektarstøtte de næste mange år. Måske er der flere der hellere vil eje en skov end en mark som landmanden sprøjter. Og måske er der flere almindelige borgere der gerne vil bruge tid på at plante træer. Det er vel værd at forsøge.\nHusmanden og hans kone, eller huskvinden og hendes mand (det er ikke en vind), mister en årlig indtægt på at forpagte ud, men kan stadig eje sin dyrebare (precious) jord og kan prale af at have hjulpet klimaet. Og kan glædes over skoven.\nBorgeren kan pudse glorien, hvis de har det behov, under alle omstændigheder kan de gøre en forskel sammen med andre, som bliver deres ligesindede.\nFolket forbliver samlet i bestræbelserne på at redde kloden og behøver ikke slås om de sidste ressourcer.\nStaten (som jo for resten er os) behøver ikke bruge penge på at købe jorden, men kan glæde sig over at husmændene frivilligt overgiver jorden, som storbønderne ellers sidder på.\nKlimaet gavnes når der bliver mindre jord der pløjes og der bliver flere træer til at optage CO2.\nKlimaet gavnes endnu mere hvis endnu flere klimatosser finder gummistøvlerne og havespaden frem i indland og udland og iland, i by og på land, i ørken og tundra og en dag lever Grønland op til sit navn.\nI bogen Klimaskoven står at læse:\nØges dagens skovareal fra 14% til 35 % af landarealet, vil man kunne\nopnå en 50 % reduktion af den årlige danske netto-CO2-udledning.\nBogen kan downloades gratis: https://drive.google.com/file/d/1X0fDL9ACkEuYq_FTe2J1nI2g2zBxct_N/view?usp=sharing\nEn ha. skov i god vækst optager ca. 10 tons CO2 årligt\nEn danskers CO2 udslip er gennemsnitligt 7 tons årligt, uden at regne med import. Brutto er det nærmere 10 tons.\nHvis man planter et træ, eller busk pr. meter skal der plantes 10000 på en ha.\nHvis en dansker der bruger 10 tons CO2 skal være neutral, skal han plante 10000 træer. Regn selv videre.\nRegeringen ønsker at opkøbe lavere liggende jorden og plante skov.\nDe store landbrug der omlægger til skov, må forventes at plante produktionsskov.\nDet er ikke vores gebet at hjælpe, vi er mere i vejen.\nVi kan til gengæld gå efter de mindre landejendomme, som ikke behøver profitere af driften. Her kan vi måske endda få lov at plante naturskov, dvs. med stor biodiversitet og uden nævneværdig hugst.\nSmå bedrifter i Danmark\nSamlet dyrket areal (ha)\n0,1 - 4,9 ha\n5,0 - 9,9 ha\n10,0 - 14,9 ha\nMålgruppen husmænd råder altså over knap 100000 ha.\nEt sidespring der kan springes over:\nVed at bruge en spade, opnår man at komme nærmere naturen, og kan meditere over maskinernes magt. Når jeg betaler for at få en maskine til at gøre arbejdet, skal jeg først tjene penge og derved producere. Samtidig tjener maskinejeren ind så han kan forbruge, hvilket skaber produktion. Derudover bruger maskinen olie og udleder CO2, og slitagen af den skaber med tiden behov for at producere en ny maskine. Alle implicerede mangler motion og må ty til motionscenterets maskiner. Den liberale vil klappe i sine små griske hænder over al den produktivitet, mens arbejderen og moder jord bliver stressede og ønsker sig tilbage til dengang, der var tid at nyde livet, mens man gravede med sin spade under lærkens trille (om sommeren). Måske er maskinens egentlige egenskab at den hurtigere graver vores egen grav.\nJordejeren skal informeres om sin mulighed for at gøre et klimavenligt tiltag. Hun skal besøges og have forelagt muligheder, fordele og ulemper. Hun skal have tid at opsige en eventuel forpagtningsaftale. Hun skal nå at søge tilladelse hos kommunen og støtte hos EU. Man planter fra slut oktober til det tidlige forår, og der skal bestilles planter i god tid. Måske er der behov for vores assistance ved valg af planter. Vi vil jo nok stille krav til biodiversitet og sige fra over for juletræer og ensartede rækker af produktionstræ. Derimod vil vi stile mod naturskov, men naturligvis give lov til at jordejeren sanker brænde, mod at hun planter nyt og selv betaler træerne. Til gengæld stiller vi gratis et arbejdshold med egne spader til rådighed, efter at jordejeren har ompløjet marken, så vi dog kan være lidt effektive.\nVi har også nok at gøre med at skaffe folk. En hjemmeside hvor jordejere og gravehold kan melde sig er nødvendig, men ikke nær nok. Vi må organisere os og arbejde målbevidst, både som landsdækkende organisation, og som lokale grupper der kontakter de implicerede.\nLandboforeningen kontaktes, de kan sprede budskabet til de enkelte jordejere. Kommunen kontaktes, de har alle planer for egnede plantesteder. Borgermøde afholdes, så budskabet kan serveres i øjenhøjde og modstand kan opblødes. Pjecer kan leveres i postkasser og mailbokse. Husmænd skal besøges efter aftale og god kontakt skal opnås. Vores tilknyttede biolog vejleder med hensyn til plantevalg og jordtype. Løbende information er guld værd.\nVi skal nu have samlet folket omkring dette nye tiltag der i bedste Dalgas stil har mottoet: Hvad opad tabes, må nedad vindes. Det moderne menneske skal måske lokkes med fakta om hvor meget et spadestik gavner, hvor mange dage man er om at blive CO2 neutral og en app kan de næppe undvære. På hjemmeside og app kan man følge med i hvor og hvornår der plantes, og man kan ønske bestemte arbejdsdage. Der skal organiseres samkørsel på dagen, evt. betalt af en lokal klimavenlig vognmand. Den enkelte graver skal selv medbringe redskab, men der kan arbejdes to og to, så det halve kan være nok. Hvis det bliver en succes kan vi få fremstillet en særlig klimaspade med plads til et hak for hver 100 træer og en skala til 10000, spadefabrikken sponsorerer sikkert gerne.\nHvorvidt det bliver en trend er svært at spå om. Det afhænger selvfølgelig lidt af os, men mest af om dette moderne menneske er parat til at glemme sin indlærte tro på maskinens guddommelige kraft og teknologiens evne til at løse alle problemer. Øvelsen handler jo om give håb ved at involvere folket i omstillingen til en bedre verden, med plads til mennesker og udnyttelse af deres ressourcer i stedet for jordens. Vi der er gået på gaden i protest, kender følelsen af sammenhold og fælles vilje, som er endnu stærkere i et sammentømret arbejdssjak. En demokratisk kolhos kan måske blive ståstedet for den folkelige nyfortolkning af samfund og velfærd, i pagt med naturen.\nBedsteforældrenes klimaaktion kan organisere projektet, især hvis alle lokalafdelinger er med. Men vi må appellere til de unge, der er bedre til at grave.\nI første omgang vil jeg Peter, forelægge ideen for klimabevægelsen på fællesmødet den 18. januar, som kan være interesseret i at deltage. Derudover er det oplagt at invitere Danmarks Naturfredningsforening med ombord.\nKH Peter Frostholm


Corona-år var rekorden: Fuglepark ser frem til åbning - sn.dk - Gribskov\nFrank Friis Nielsen har store forventninger til sæsonen i Nordsjællands Fuglepark.Foto: Mads Hussing.\nArtiklen: Corona-år var rekorden: Fuglepark ser frem til åbning\nCorona-år var rekorden: Fuglepark ser frem til åbning\nGribskov - 24. marts 2021 kl. 04:03\nNordsjællands Fuglepark gør netop nu klar til at invitere publikum inden for i den 70.000 kvadratmeter store park, der er kategoriseret som en zoologisk have.\nLæs også: Debat: Corona-lærestreger\nDen nye sæson åbner lørdag den 27. marts.\nDet er dermed den første attraktion i Gribskov, der kan byde velkommen tilbage til publikum efter nedlukningen, da det indtil videre kun er udendørs kulturattraktioner, der kan åbne.\nOg forventningerne er høje, for sidste sommer var der flere gæster end nogensinde i parkens levetid, lyder det fra parkens indehaver og grundlægger, Frank Friis Nielsen.\n- Vi havde en kanon sæson med en stigning på 35 procent og omkring 25.000 gæster. Det er det bedste år, vi nogensinde har haft, siden vi åbnede i 2007. Så vi har haft penge til alle udgifter og nok til, at vi kan klare os her til åbningen, siger Frank Friis Nielsen.\nHan formoder, at den store succes sidste sommer skyldtes, at folk holdt ferie i Danmark, og at mange lokale pludselig fik øjnene op for parken.\n- Så det har været kanongodt, og det har betydet, at vi ikke havde nogle problemer med at komme gennem vinteren, og at vi har kunnet ansætte to nye og tage en elev også, siger han.\nDerudover oplever han en stor tilfredshed med parken.\n- Ud af 5 stjerner, har vi fået 4,9 på Tripadvisor, og vi har over 8000 følgere på Facebook. Men vi har også kæmpet længe for det, siger Frank Friis Nielsen, med henvisning til, at parken længe har forsøgt at gøre opmærksom på sin eksistens - også så de lokale begyndte at komme på besøg i højere grad.\nParken åbner som noget af det eneste til påsken, da kulturlivet i bred forstand fortsat er lukket ned. Det kræver dog, at man kommer med negativ coronatest, der er under 72 timer gammel.\n- Vi har allerede fået nogle meldinger om, at folk er irriterede over at skulle stille med test. Men det er jo ikke os, der laver de regler, men regeringen, siger han.\n- Og når folk ikke kan tage ud at rejse, skal vi nok få gæster her igen. Så jeg er fortrøstningsfuld. Folk er nok også trætte af at være inde og ikke kunne noget som helst. Coronatesten gælder jo også uanset hvilken forlystelse, man skal besøge. Så jeg tror, at folk nok skal affinde sig med det, siger han.\nNye dyr i parken\nFugleparken har siden sidste sæson fået nye beboere, som Frank Friis Nielsen glæder sig til at vise frem. Det drejer sig om saddelnæbstorken fra Afrika samt store savanne hornugler - ligeledes fra Afrika.\n- Så jeg glæder mig til sæsonen og til at vise publikum de nye tiltag i parken, siger han.\nDer bor lidt over 200 fuglearter i alle størrelser fra alle verdensdele i parken.\ndover fugle, huser parken også en række pattedyr. Det drejer sig eksempelvis om egernaber, kænguruer og de afrikanske dværggeder, der gerne lader sig klappe. Senest er en flok surikater kommet til, der bor i et anlæg sammen med skildpadder. can\nDebat: Gribskov kom godt igennem 2020\n18. april 2021 kl. 14:20 Opdateret: kl. 13:46\nCorona-helte nomineret til pris\n16. april 2021 kl. 11:45 Opdateret: kl. 15:33\n12. april 2021 kl. 20:55 Opdateret: kl. 16:35


Langbordsmiddag på Grantoftegaard – SLOW\nPolitiken har løftet sløret til en af de fire retter, som du kan glæde dig til, ved langbordet på Grantoftegaard:\nÆbler bagt på grene med karamel\nPå årets Copenhagen Cooking Festival byder vi velkommen til høstmiddag i stalden på Grantoftegaard. Maden bliver tilberedt over varme gløder og sendt ind til gæsterne på store fade.\nDer vil blive serveret hele grillede makreller, hele bagte græskar, helstegte lam, store grønne salater og bagte æbler og roser – og dertil selvfølgelig mundfulde af kølig biovin. Retterne er:\nGrillede makreller med urter og agurk\nGræskar bagt i jordovn med gedeost\nGrillet lam med grøn salat\nVin tilkøbes maden og vil være et lille udvalg af naturvin, Herslev Øl og non-alkoholiske drikke.\nOpskriften på ‘Bagte æbler på grene med karamel’ kan du finde i Politikens tillæg: Spis og Bo.\nVi glæder os til at byde velkommen i stalden på Grantoftegaard!\nTagged apllesonbranches, bagteæbler, copenhagencooking, fælleskab, gather, gathering, grantoftegaard, harvest, høstmiddag, karamel, langbordsmiddag, localfood, longtable, nærhed, slow, slowliving


Kulden kan bare komme an: Letbanen er klar med nyt våben i kampen mod is på køreledningerne | amtsavisen.dk\nKulden kan bare komme an: Letbanen er klar med nyt våben i kampen mod is på køreledningerne\nLetbanetogene er ved flere lejligheder løbet ind i driftsproblemer på grund af is på køreledningerne. Det har især være på Grenåbanens strækning omkring Kolind, at problemerne er opstået. Nu er der en løsning på vej. Arkivfoto: Henrik Lund\nAarhus Letbane har på især Grenåbanen måttet aflyse tog, når der var frost på køreledningerne. Nu er letbanen klar med en løsning, der skulle holde isen på afstand.\n06 sep. 2021 kl. 08:44\nAARHUS: De seneste vintre har Aarhus Letbane haft en række problemer med is på køreledningerne på strækningerne mod Odder og Grenaa. Især på sidstnævnte strækning har isen resulteret i aflysninger af tog med stor frustration for passagererne til følge.\nDet skal nu være slut. Aarhus Letbane har gennem længere tid arbejdet på en løsning, der skal sikre, at togene kører. I løbet af efteråret tager letbanen et nyt våben mod isen i brug - et våben som administrerende direktør hos Aarhus Letbane, Michael Borre, både håber og tror på, kan holde køreledningerne fri for is.\nLetbanens nye våben bliver leveret af firmaet Interflon og hedder Lube EPR.\n- Det er en olie, som i virkeligheden er udviklet til smøring af sporskifter, for at undgå at de fryser til, når det er frostvejr, forklarer Michael Borre.\nOlien skal sprøjtes på køreledningerne på strækningerne til Grenaa og Odder.\n- Samtidig bliver den ioniseret - det vil sige, at den nærmest bliver magnetisk. På den måde sidder den bedre fast på køreledningerne, siger letbanedirektøren.\nAarhus Letbane har været i kontakt med letbaneselskaber i både Holland og Frankrig. For eksempel har de i Dijon brugt olien de to foregående vintre.\n- Der har det virket fuldstændig upåklageligt, og de har ikke haft nogen problemer overhovedet.\nLeverandøren kommer første gang i begyndelsen af november, og så kommer de en gang om måneden frem til foråret - i alt seks gange.\nTidligere løsning var utilstrækkelig\nAarhus Letbane har tidligere brugt glycerin som middel mod is på køreledningerne. Glycerinen har grundlæggende fungeret fint til formålet, men har nogle svagheder. Blandt andet når der er rimtåge - og altså meget høj luftfugtighed kombineret med temperaturer omkring frysepunktet.\nDen nye isbekæmper skal sprøjtes på køreledningerne fra en vogn der bliver spændt bag en an letbanens entreprenørkøretøjer. Arkivfoto: Aarhus Letbane/Jens Hasse/Chili Foto\n- Når der har været frostvejr, har glycerinen fungeret, men det virker som om, at rimtågen skylder glycerinen af. Det samme gælder i regnvejr, og derfor har vi skulle smøre glycerin på hver anden dag, siger Michael Borre.\nAllerede forud for, at Aarhus Letbane besluttede sig for at bekæmpe is på køreledningerne med glycerin, var den nye væske, der nu overtager isbekæmmpelsen inde i billedet.\n- Men vi kunne dengang ikke få dokumentation for, at den løsning virkede. Det har vi nu, siger letbanedirektøren.\nPå den lidt længere bane arbejder Aarhus Letbane desuden med en helt tredje løsning på udfordringen med is på køreledningerne. Ikke fordi man ikke stoler på, at det nye våben virker.\nDen valgte løsning koster et antal millioner kroner om året, og den udgift vil bestyrelsen bag letbanen gerne undgå. Derfor undersøger Aarhus Letbane, om der eventuelt kan findes en mere varig løsning på problemet.\nDet kunne blandt andet være at varme køreledningerne op, ændre i togets teknik eller software eller installere batterier i togene.\n- Så kan vi lave en investering, som vil kunne betyde, at vi ikke skal ud og forebygge ved at smøre olie på køreledningerne, forklarer Michael Borre, der videre fortæller, at opgaven fra Aarhus Letbanes bestyrelse i første omgang lød på at finde en holdbar løsning til den kommende vinter.\nHvorfor er is en udfordring for letbanetogene?\nNår luftfugtigheden er høj og temperaturen under to grader, kan der dannes is på køreledningerne.\nHvis der sidder for meget is, kan letbanetoget ikke trække strøm nok til at køre.\nProblemet opstår primært i de mere åbne landskaber uden for Aarhus.\n- De forskellige muligheder er alle ved at blive undersøgt parallelt med indsatsen denne vinter. Det kræver ordentlige beregninger, hvor også tidshorisont og økonomi er indtænkt. Jeg forventer, vi kan komme med nogle konklusioner om de langsigtede løsninger frem mod næste sommer, siger han.


Jesus elsker os i ferie og hverdag - jesusnet.dk\n29.08.2018 09:44 Alder: 4 yrs\nJesus elsker os i ferie og hverdag\nFeriedage og hverdage kan føles meget forskellige. Men Jesus er den samme hver dag\nDer er forskel på dagene i vores liv. Der er de dage, som er noget særligt: Mærkedage, festdage, højtidsdage, glædesdage eller feriedage. Det er ofte dem, vi husker bedst, og dem som får særlig betydning for os.\nMen så er der også alle hverdagene. Dem der er flest af. De grå og måske lidt kedelige hverdage, hvor livet bare går sin gang, som det plejer at gøre. Nogle af os har tendens til bare at vente på, at hverdagene går indtil den næste ferie, højtid eller mærkedag, for det er der, vi føler, vi lever og har tid til at udfolde os.\nEksotisk ferie eller tirsdagsopvask\nNogle gange kan jeg godt føle, at det er på disse særlige dage, at jeg for alvor kan være mig selv, og at den almindelige hverdags-mig er en anden og mere kedelig udgave af mig. Dagene påvirker, hvordan jeg opfører mig, hvordan jeg føler, og hvordan jeg tænker om mig selv, om andre og om verden omkring mig.\nDagene er forskellige, og vi oplever dem meget forskelligt, men Jesus er den samme hver dag. Om det er hverdag, fest eller ferie, er Jesus den samme. Han elsker dig og vil gerne være en del af dit liv alle dage både de særlige dage og alle de grå hverdage. Jesus elsker dig lige højt, om du er i gang med at holde ferie i et eller andet eksotisk land, eller du står med hænderne i opvasken på en helt almindelig tirsdag.\nGå på opdagelse her på JesusNet.dk og find ud af meget mere om, hvem Jesus er hver dag.\nLagt på nettet 29.08.2018


Stort udvalg af atletik udstyr | Køb nu hos Apuls.dk\nI denne beskrivelse vil vi give dig en viden om, hvad atletik er. Det vil blandt andet sige, hvilke atletikgrene der findes, samt atletikkens historie.\nVi vil også give dig nogle gode råd til, hvordan du bedst udfører visse sportsgrene inden for atletikkens verden.\nAtletik består blandt andet af forskellige displiner såsom kaste, løb og spring. Ordet atletik kommer af det græske ord athlos, som betyder konkurrence.\nI dag er atletik en af de mest kendte sportsgrene under OL-legene. De har dog også været med siden de moderne olympiske lege blev grundlagt tilbage i 1896.\nHjem / Sport / Atletikudstyr\nStødkugle Udendørs 3kg\nStødkugle Udendørs 4kg\nPH Sport Målebånd 20m\nStødkugle Udendørs 2kg\nPH Sport Kastebold i Gummi 145\nStødkugle Udendørs 1kg\nStødkugle Udendørs 5kg\nPH Sport Depeche Stafetstav Junior\nPH Sport Kastebold i Gummi 250\nPH Sport Målebånd 30m\nPH Sport Målebånd 50m\nPH Sport Spyd til Træning 600g\nStødkugle Indendørs 2kg\nStødkugle Indendørs 5kg\nNordic Sport Diskos i Gummi 0,6 kg\nNordic Sport Vogn til Starblokke\nNordic Sport Distance Markører\nNordic Sport Vogn til Diskos\nNordic Sport Omgangstæller m. Klokke\nNordic Sport Comet Alu Spyd 600\nNordic Sport Comet Alu Spyd 700\nNordic Sport Viking Spyd 400\nNordic Sport Viking Spyd 600\nNordic Sport Viking Spyd 700\nNordic Sport Viking Spyd 900\nNordic Sport Stødkugle Messing 5,5kg\nNordic Sport Dommerflag Hvid\nNordic Sport Stødkugle Messing 6kg\nPolanik Hammerkast Kastehammer 3kg\nNordic Sport Viking Spyd 800\nDiskos i Gummi 1,75kg\nStødkugle Indendørs 3kg\nStødkugle Indendørs 4kg\nPH Sport Depeche Stafetstav Senior\nNordic Sport Diskos i Gummi 2kg\nNordic Sport Diskos Elite 1kg\nAtletik kommer af det græske ord athlos, som betyder konkurrence. I dag er atletik en fællesbetegnelse for sportsdisciplinerne løb, kast og spring. En af grundene til at atletikken er voldsomt populært er fordi, at det er så enkelt at tilgå. Fælles for alle disciplinerne er, at det enten gælder om at løbe hurtigst, kaste længst eller springe længst.\nI dag er atletikken en stor del af det moderne OL-program. Men også i antikkens olympiske lege, som i øvrigt ophørte 393 e.Kr., var de utrolig populære. Dog var reglerne for atletik utydelige, og der var i realiteten ingen officielle regler for atletik helt indtil 1866, hvor de første regler dannede forbillede for de officielle regler, som vi kender i dag,\nDen første atletik konkurrence med regler blev afholdt i 1850 i England, og først i år 1886 blev den første atletik konkurrence med regler afholdt. I øvrigt på opfordring af Eugen Schmidt og J.P. Müller.\nSamme år umiddelbart blev den første atletikforening i Danmark (Foreningen Sport) stiftet. I år 1907 blev Dansk Atletik Forbund stiftet, mens det internationale atletikforbund IAAF (International Amateur Athletic Federation) blev stiftet i 1912.\nHvad angår kvinders deltagelse i atletik, har denne været ikkeeksisterende indtil slutningen af 1800-tallet. Indtil havde atletik været forbeholdt udelukkende mænd. De første dokumenterede resultater, som kvinder har sat, stammer fra diverse collegestævner i USA.\nFørst i år 1913 blev verdensmesterskaberne for kvinder afholdt. Det skete i Finland.\nKastediscipliner i atletik\nDen ene disciplin af atletikken er kastdisciplinen. Det omfatter spyd, hammer- og diskoskast. I Danmark findes også vægtkast.\nHvad angår kuglestød er det en 7,26 kg (mænd og 4 kg (kvinder) kugle, som skal stødes. Kuglen er udover at være tung fremstillet af solidt jern.\nHammerkast består i dag af en kugle, som er spændt fast til en streng af stål. Vægten på denne ’hammer’ er den samme som kuglestød. Måden det foregår på er, at kastet skal udføres inden for den kastering, som er optegnet. Overtræder man ringen, gælder kastet ikke. Man har 5 rotationer.\nSpydkast var oprindeligt et spyd lavet af birketræ, hvor man monterede en spids af stål. Dette er som bekendt ikke tilfældet længere, og i tidens løb, har spyddet i atletik gennemgået en forvandling af de større. Materialevalget er i dag meget nøje udvalgt, hvor man især går ind og tænker på aerodynamiske egenskaber. På den måde kan spyddene kastet meget længere end spyddene af birketræ. Qua spyddets form er det i dag ikke tilladt at rotere under tilløbet og i selve kaste øjeblikket. Dette er for at sikre tilskuere og personale.\nDer er som bekendt også diskoskast i atletikken. Diskossen er en rund kerne af metal, som enten er omgivet af træ, glasfiber eller plastic. Den vejer enten 2 kg (mænd) eller 1 kg (kvinder). Kastet skal efter halvanden rotation i ringen. Ellers gælder resultatet ikke.\nSpringdiscipliner i atletik\nDenne disciplin omfatter fire discipliner. Nemlig trespring, længde-, stang, - og højdespring.\nFælles for stang- og højdespring, er at atleten skal forsøge at springe over en overligger. Rammer atleten den, falder stangen ned. Det er dog tilladt for atleten at ramme overliggeren 3 gange. Herefter bliver man diskvalificeret. Det kan forekomme at to eller flere atleter slutter på samme højde efter konkurrencen. For at finde vinderen ser man på, hvem som har færrest nedrivninger.\nDog skal afsættet i højdespring ske på én fod. I dag kan de mandlige og kvindelige nemt nå resultater over 5 meter i stangspring. Dette skyldes først og fremmest, at stængerne i dag bliver produceret i glasfiber. I gamle dage blev stangen fremstillet af asketræ, bambus, aluminium eller stål. En anden grund er, at de bløde måtter, man lander på, er blevet en fast del af begge discipliner.\nI længde- og trespring udføres afsættet på en planke, og man lander i en grav af sand. Måden man måler springet længde er, at man finder det bagerste punkt i det afsatte mærke i sandet. Igen har deltageren tre forsøg i finalen.\nLøbediscipliner i atletik\nNår man tænker atletik, vil de fleste også forbinde det med de velkendte løbediscipliner. Prominente navne som Usain Bolt og Jesse Owens har været med til at gøre løbedisciplinen endnu mere populær. De konkurrererede begge i sprintløb kategorien, men der findes faktisk mange flere løbediscipliner i atletikkens verden.\nSåledes findes der spring, mellemdistance, langdistance, hække-og forhindringsløb, når man konkurrerer på banen. Inden for sprint kategorien konkurrerer man på distancer inden for 100 til 400 meter, mellemdistanceløb er fra 800 meter til 1610 meter. Langdistanceløb dækker en distance på mellem 2.000 og 30.000 meter.\nEn anden meget populær løbedisciplin er hækkeløb, som indendørs er på 60 meter. Udendørs er den henholdsvis 100 og 110, 200, 300 og 400 meter for kvinder og mænd. Udfordringen ligger heri, at der er 10 hække som skal springes over. Indendørs er der kun 5 hække.\nHækkeløb er ikke den eneste løb disciplin, som indeholder diverse udfordringer. Også forhindringsløb er en populær disciplin inden for atletikken. Den løbes oftest på en 3.000 meter distance, og ved hver omgang er der fem forhindringsbomme og en vandgrav.\nDerudover ser man også tit stafetløb i forbindelse med diverse atletik konkurrencer. Således bleiver den løbet på 4 x 100 m, 4 x 200, 4 x 400, 4 x 800 eller 4 x 1500 meter.\nFælles for løbekonkurrencerne er, at de sættes i gang med et pistolskud. I sprint og hækkeløb sætter man i gang fra en startblokke, og de må kun løbe i en inddelt bane. Dette er ikke tilfældet i 800 m løb, her kan man frit placere sig på banen – dog kun efter den første kurve er passeret.\nSådan tager man tid og foretager måling\nI dag anvender man alt afhængig af stævnets størrelse 3 forskellige måder at foretage tid på. Enten via manuelt betjente ure, halvautomatisk tidtagning eller fuldautomatisk tidtagning.\nDe største legender i atletik\nUsain Bolt, Jamaica:\nEn af de mest karakteristiske personer inden for atletikkens verden. Jamaicanske Usain Bolt. Han vandt blandt andet 3 guldmedaljer ved OL i 2008, henholdsvis på 100, 200 og 4 x 100 meter. Alle nye verdensrekorder.\nJesse Owens, USA:\nEn af de helt store løbestjerner, amerikanske Jesse Owens. Han vandt gulv på 100, 200 og 4 x 100 meter. Derudover vandt han også guld i længdespring. Dette skete alt sammen ved OL i Berlin i 1936. Det behagede ikke den tyske fører Adolf Hitler, at det var en afro amerikansk person, som stjal opmærksomheden fra blandt andet de tyske atleter.\nDick Fosbury, USA:\nEn helt unik atlet inden for højdespring. I 1968 vandt han med sit karakteriske flop-hop guld. Dette skulle også være endestationen for de meget mere almindelige hop kendt under navnet vælte-spring.\nAbebe Bikila, Etiopien:\nDen første atlet der formåede at forsvare en titel på maraton distance ved legene. Abebe fuldførte et maraton og vandt gulv – i bare fødder. Ved legene i 1964 vandt han igen gulv på maraton distancen – med løbesko på.\nCarl Lewis, USA:\nLigesom Jesse Owens vandt han gulv på 100, 200, 4 x 100 meter og længdespring i 1984. De efterfølgende tre olympiske lege hev han fem guldmedaljer hjem.


»Herresvært at være normal«\nDebutanten David Meinke stiller spørgsmålstegn ved de succeskriterier, der opstilles for nutidens unge og ser gerne sin bog som et oplæg til en politisk diskussion.\nOpdateret fredag d. 24. august 2007, kl. 20.47\nKan udsigten til tre års helvede i gymnasiet, der resulterer i et snit på 7.0, få en 15-årig pige til at beholde det barn, som hun er gravid med?\nJa. Det er det korte svar, ifølge debuterende forfatter David Meinke. Og det på trods af, at faderen har klassens lækreste røv og ikke vil kendes ved barnet.\nBerlingske Tidende har snakket med den 33-årige forfatterdebutant, der netop har udgivet bogen »Kaos«, om den danske ungdom. Bogen handler om Edel, der bliver gravid alt for tidligt og med den helt forkerte, og om den lidt ældre Jokum, computernørden, hvis ansigt man ikke kan se for bumser, men som man altid kan lugte, hvis han er i nærheden. To skæbner, der ikke passer ind, men som alligevel viser sig at være ressourcestærke og have skjulte talenter.\nMen hvad fortæller hans ungdomsroman om den danske ungdom og om de krav, der stilles til den?\n»Jeg vil gerne fortælle, at der også er andre succeskriterier, end om man ligger højt i en PISA-undersøgelse, der fastslår, at man kan læse og regne,« siger David Meinke, der ved siden af arbejdet som forfatter arbejder i BUPL.\n»Jeg oplever en frustration over, at grænserne for normalitet bliver snævrere og snævrere. Hvis ikke man har succes fagligt, stryger i gennem folkeskolen og får en videregående uddannelse, ja så er man ikke en succes. Det er sindssygt tarveligt,« siger han.\nMan kan slå med en gulerod\nDavid Meinke opponerer mod, at vurdering af børn og unge kun sker på baggrund af det, der kan måles. Kreativitet og evnen til at klare sig selv bliver ikke tilstrækkelig værdsat, fordi de egenskaber ikke i samme grad som faglige evner kan bestemmes gennem tests og håndfaste resultater. Og hvis ikke resultaterne kan måles, kan de ikke bruges. Det kommer, ifølge David Meinke, til udtryk ved, at man har nedlagt Den Frie Ungdomsuddannelse, og at man sænker SUen, hvis den studerende tager sabbatår.\n»Man kalder det en gulerod, men man glemmer, at man også kan bruge en gulerod til slå med. Til at stresse de unge,« siger han.\n»Og så fratager man de unge muligheden for at excellere. Altså for at bevise, at de er gode til bare et eller andet.«\nDermed er bogen tænkt som et oplæg til en politisk diskussion af, hvordan man behandler de unge.\n»Det nytter ikke, at man så og sige kun fokuserer på, om de kan tælle klodserne, og ikke på om de kan bygge noget med dem. Derfor er den nuværende ungdomspolitik en skændsel. Det kan ikke passe, at nogen børn, når de starter i børnehaveklassen, skal finde sig i, at det bliver op af bakke i hele deres skoletid, og de kun får det sjovt i frikvartererne.«\nI Meinkes bog klarer Edel den, selvom hun er gravid. Hun kæmper sig gennem sine nederlag og beviser, at hun kan en masse ting, selvom hun fravælger den udstukne vej og fravælger gymnasiet. Jokum viser sig at være sjov bag bumserne, og han lærer at tage ansvar for sit eget liv og at sige fra over for sin kontrollerende mor, selvom han heller ikke ser ud til at have noget markant overskud.\nBogen, der skildrer de to unge skæbner, er af forfatteren således både tænkt som et oplæg til debat om, hvordan man i fremtiden skal behandle unge, der ikke umiddelbart passer ind, men også som en manual til unge, der ved læsning kan få bekræftet, at der er flere veje mod succes og anerkendelse end de retninger, der stikkes ud af folkeskoler, gymnasier og ung-domspolitikere i det hele taget.


Støjkampen fortsætter - Folkebladet\n14. maj 2014, 12:51 - Sidst redigeret 14. maj 2014, 12:52\nPolitikkerne fra Kommunalbestyrelsen var mødt talstærkt op til borgermødet om støjgener. Bade for at tale og lytte til de mange borgere, der også deltog i mødet. Foto: Kim Matthäi Leland/Vallensbæk kommune.\nVALLENSBÆK Mandag den 5. maj var der stormøde om støjbekæmpelse i forbindelse med den nye jernbane mellem København og Ringsted. Både borgere og politikere mødte op i stor stil\nOmkring 150 Vallensbækborgere og en samlet kommunalbestyrelse var mandag den 5. maj 2014 mødt op til borgermøde for at diskutere, hvilke muligheder der er for at bekæmpe støjen fra den kommende jernbane mellem København og Ringsted. Borgerne og de lokale politikere er nemlig bange for, at jernbanestøjen sammen med støjen fra de eksisterende motorveje vil betyde alvorlige gener for en stor andel af Vallensbæks borgere.\nUdover at være enige om at støjen vil være generende, er borgere og politikere ogsåenige om, at der skal handles hurtig, hvis der skal gøres noget ved sagen.\nEfter mødet var borgmester Henrik Rasmussen (K) en glad mand:\n– Det var rigtig godt, at så mange borgere mødte op og dermed fortalte os politikere, at det er vigtigt, vi sætter fokus på denne sag.\nBorgernes og politikernes kamp har stået på i længere tid, og de har forsøgt sig med forskellige initiativer for at få transportministeren og de øvrige folketingspolitikere til at støjsikre den kommende jernbane. Men selvom det indtil videre ikke har ført til noget, så er borgmester Henrik Rasmussen (K) stadig positiv:\n– Jamen, vi kæmper videre. Det understreger det store fremmøde også, at vi skal. Og så vil vi gøre det på en positiv måde. Vi vil fortsætte med at invitere transportministeren på besøg, ligesom vi vil invitere os selv på besøg hos ham for at fortælle om sagen.\nBorgernes og politikkernes fælles anke er, at man ikke har tænkt støjgenerne ind i det nye byggeri. Noget borgmester Henrik Rasmussen (K)er uforstående overfor:\n– Det er fuldstændig uhørt, at man ikke indregner støjgenerne, når man laver så stort et projekt. Vallensbæk Kommune er i forvejen den kommune i landet, flest mennesker kører igennem for at komme til og fra arbejde, og så skal borgerne endnu engang, i form af øgede støjgener fra flere tog, betale prisen for, at andre kan komme hurtigere på arbejde. Det er uretfærdigt.\nSocialdemokraternes Søren Wiborg deltog også i debatten. Han pegede på, at en af grundene til, at borgerne i Vallensbæk ikke føler sig hørt, er, at andre ikke har forstået, hvor alvorligt, støjgener er:\n– Undersøgelser viser, at ca. 500 mennesker om året dør på grund af støjforurening. Til sammenligning så blev 192 dræbt i trafikken i 2013. Det tal vil Rådet for Sikker Trafik halvere frem mod 2020. Det fylder også mere i folks bevidsthed, at ens kære pludselig bliver taget fra en i et meningsløst trafikuheld. Dødsfald på grund af støjforurening er noget mere diffust at forholde sig til, selv om tallet formentlig er dobbelt så højt. Prisen af at skulle leve med massiv trafikstøj er relativ høj. Det handler også om livskvalitet. Det at kunne gå eller sidde i sin have og føre en almindelig samtale bør være en del af hverdagen, selv om man bor tæt på en motorvej.\nSøren Wiborg (A) mener som borgmester Henrik Rasmussen (K), at folketingspolitikerne bør tage ansvar i sagen. Men han mener også, der skal tænkes i lokale forbedringer:\n– Socialdemokraterne er nået til den konklusion, at vi ikke blot kan skyde tingene fra os og sige, det ikke er vores problem lokalt. Det er det, og selv om vi skal fortsætte med at presse på for at få Vejdirektoratet og Banedanmark til at øge den støjbekæmpende indsats, så er det formentlig utilstrækkeligt. Kommunen har lige lavet en 5 årig handleplan for renovering af fortovene. Socialdemokraterne foreslår noget tilsvarende til støjbekæmpelse. Vi vil til budgettet for 2015 bringe midler til en støjpulje ind i forhandlingerne. Jeg forestiller mig ikke, at kommunalbestyrelsen skal løse alle støjproblemer alene, men vi kunne måske lave en handleplan for nogle af de støjtragte, som fremgår af støjkortet her i nord. Det er stierne som tilsyneladende samler en del af støjen og bringer det ud til et større område end der, hvor voldene dække.\nKenneth Kristensen Berth (DF) var i sit indlæg ikke i tvivl om, at utilfredsheden går på tværs af normale skel:\n– Det korte af det lange er imidlertid, at vi jo alle sammen har – mere eller mindre – den samme holdning til Ringstedbanen, tror jeg – nemlig at vi hellere så den hen, hvor peberet gror, og at det er aldeles uacceptabelt, at man vil hæve en bue i 12-17 meters højde henover motorvejsfletningen – med den støj som dette medfører. Det er også totalt uforståeligt, at BaneDanmark kan henvise til, at støjen fra jernbanen i gennemsnit vil overholde støjgrænsen på 64 db.\nOg at det overhovedet er kommet hertil, mener Kenneth Kristensen Berth (DF) skyldes en helt bestemt ting:\n– En af årsagerne til at Vallensbæk Kommune står i den situation, vi gør nu, er, at Vestegnen mangler repræsentation på Christiansborg. De folk, der er valgt herude – Mogens Lykketoft, Sophie Hæstorp Andersen (før hun blev Regionsrådsformand) bor ikke selv på Vestegnen – og er/var i mine øjne slet ikke optaget af problemerne på Vestegnen. Vi på Vestegnen er simpelthen ikke gode nok til at stemme på folk, der bor på Vestegnen og ved, hvor skoen trykker. Se på hvordan Pia Olsen Dyhr, da hun var transportminister fik begravet Ring 5, fordi den går igennem hendes egen valgkreds\nEfter mødet udsendte kommunalbestyrelsen og de berørte ejerforeninger en fælles udtalelse, hvori de skrev:\n– Alle i forsamlingen var enige om at få lavet en teoretisk støjberegning. Det er sund fornuft at beregningen viser det fremtidige samlede støjbillede, dvs. støjen både fra motorvejen og den nye jernbane, og som samtidig tager højde for den ekstra godstrafik, der kommer som følge af den kommende Femern-forbindelse.


Katkor er en slags kattegrus, som ikke absorberer væske, og er derfor særdeles velegnet til opsamling af urinprøver.\nHome About KatKor Instructions Info Vet\nSpecific Katkor er et nyt, pålideligt middel til diagnosticering af blæresten\nKatkor er en slags kattegrus, som ikke absorberer væske, og er derfor særdeles velegnet til opsamling af urinprøver. Ved mistanke om blæresten kan dyrlægen nu på en nem måde sondre mellem calcium-oxalat, urat- og struvitkrystaller.\nEftersom der i de senere år er iagttaget en stigende mængde forskellige krystaller, er differentiering af krystallerne meget vigtig. Valget af en antistruvit-diæt eller en diæt ved oxalat eller urolithase bliver lettere. Tillige kan dyrlægen med større nøjagtighed fastslå det tidspunkt, hvor dyret fra en diæt, der opløser blæresten, bør gå over til en diæt, der forebygger blæresten.\nDer er flere muligheder med specific katkor\nKatkor egner sig også fortræffeligt til opsamling af urinprøver med henblik på undersøgelse for protein, glukose, ketoner, blod og vægtfylde. Dernæst kan katkor anvendes til opsamling af fæces til undersøgelse for bl.a. ormeæg og fordøjelsesindikatorer. Derimod tilrådes det, at urinprøver til bakteriologiske undersøgelser tages ved en aseptisk blærepunktur.\nSpecific katkor's pålidelighed\nKatkor er mærkenavn på et copolymer-produkt. Det har to sikkerheds-certifikater, et fra BGA (Bundesgesundheidsamtes) og et fra FDA ( Food and Drugs Administration). Disse certfikater er opnået i forbindelse med anvendelse ved fødevarefremstilling. I en undersøgelse foretaget af AZU er det påvist, at Katkor ikke har indflydelse på måling af pH-værdier, proteinmængde og antal leucocytter og erytrocytter i (human) urin (dec 1996, FL-projects). I et forsøg med tilsvarende grus blev det ligeledes vist, at gruset ikke absorberer eller afgiver Ca, Mg og P (Z. Versuchstierkd. 1990; 33; 259-263).\nKatKor is a product of Rein Vet Products.\nKatKor is available from your vet.\nKatkor® is a registered trademark by Rein Vet Products\nmail to: info@katkor.com


Holiday home Ulmich i Kappl til Bedste Pris-garanti | Agoda.com\n-, Ulmich, Kappl, Østrig, 6555 - Se på kort\nMere om Holiday home Ulmich\nMed en praktisk beliggenhed i Kappl er Holiday home Ulmich et fremragende udgangspunkt for at gå på opdagelse i denne livlige by. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nFaciliteterne og servicen på Holiday home Ulmich sikrer gæster et behageligt ophold. For gæsternes velbefindende tilbyder hotellet parkering, kæledyr tilladt.\nAlle hotellets værelser er indrettede med betænksomme bekvemmeligheder som garanti for uforlignelig komfort. Desuden sikrer hotellets væld af fritidstilbud, at du har rigeligt at foretage dig under dit ophold. Med sit tilbud om et afslappende og problemfrit ophold hver gang er Holiday home Ulmich det kloge valg for rejsende til Kappl.


Liverpool ekspederede Inter ud af CL - TotalBold.dk\nLiverpool ekspederede Inter ud af CL\nMed Liverpools 2-0-sejr hjemme i holdenes første møde, skulle Inter Milan hjemme på Giuseppe Meazza score minimum to mål, mens englænderne selvfølgelig får hjemmeholdet ikke måtte udbygge deres forspring. Hjemmeholdet formåede dog aldrig, at udnytte deres chancer.\nEfter otte minutter opstod en stor chance til hjemmeholdet. Julio Cruz afsluttede fra 20 meters afstand, men Pepe Reina i Liverpool-målet fik pareret bolden ud til hjørne.\nI det 29. minut fik Torres en gylden mulighed for at udbygge forspringet, da Cambiasso mistede bolden få meter fra mål. Spanieren trak dog for langt ud, hvorfor han afsluttede halvforkølet på Julio Cesar.\nKort efter var det hjemmeholdets tur. Zlatan Ibrahimovic udspillede hele Liverpool-forsvaret, da han smart spillede Cruz i dybden, som afsluttede resolut, bolden røg dog få centimeter på den forkerte side af stolpen, mens Stankovic foran det tomme Liverpool-mål beklagede sig over, at han ikke blev spillet fri.\nFå minutter før pausefløjt fik Inter endnu en chance for at reducere i det samlede regnskab, da Cruz flot forsøgte sig med hælen, men Reina stod atter solidt placeret og fik afværget med fingrespidserne.\nAnden halvleg var blot fire minutter gammel før kampens norske dommer, Tom Henning Øvrebø, hev et gult kort op til Burdisso, og eftersom han i første halvleg havde fået en advarsel, blev kortet vekslet til et rødt kort, dermed var Inter i undertal i kampens sidste 40 minutter.\nI det 56. minut slipper Ibrahimovic igennem, men skarpheden manglede, da han var selvisk i stedet for at spille angrebsmakkeren Cruz, der stod fri.\nKampen var lidt over en time gammel, da Liverpool fik hul på bylden. Fernando Torres lavede en fantastisk detalje, da han løftede bolden op og drejede rundt, hvorefter han tørt sendte bolden ind i Inters netmasker, mens Inter-forsvaret så måbende til.\nMed ti minutter tilbage af affæren kom svenske Ibrahimovic atter frem til en stor chance, men grundlæggende for hele Inter-spillet manglede den sidste skarphed i afslutningsøjeblikket.\nKort tid efter var Liverpool tæt på at komme foran 2-0, da Riise spillede bolden fladt ind til en fremstormende Torres, som dog ikke nåede bolden.\nKampen endte 1-0, hvilket samlet gav Liverpool en sikker 3-0-sejr, der sender dem videre til Champions League-kvartfinalerne, hvilke der bliver trukket lod til på fredag.\nd. 11 marts 2008 21:34:34 Casper Lohse


Positivt - Stegemüllers vindue mod verden\nDu er her: Start1 / Job2 / Positivt\n15. januar 2016 /8 Kommentarer/i Job, Sundhed & Sygdom /af StegemüllerJob, Sundhed & Sygdom\nJeg har været til ECT for femte gang i vedligeholdelsesforløbet. Der er bestilt i alt seks gange. Jeg havde besluttet mig for, at jeg allerede denne gang ville “varme op” til drøftelserne om at få bevilget flere behandlinger. Det viste sig, at jeg slet ikke skulle kæmpe for sagen. De havde haft min sag oppe at vende på morgenkonferencen, og havde besluttet at bevilge mig 10 ekstra behandlinger med tre ugers mellemrum. Det er jeg så glad for. Nu har vi endelig fundet noget, der virker, så lad os endelig køre videre ad det spor. Min erhvervspsykolog siger også, at hun tydeligt kan mærke, at jeg “dykker”, når det er tid til at skulle ind igen. Så det er altså en nødvendig behandling.\nSamlet set er jeg meget tilfreds med Psykiatrisk Center Hvidovre. Jeg synes, de gør deres job godt, og de slipper mig ikke, før de ved, at det går, som det skal. Jeg føler mig både set og hørt, og det er dejligt. Når de næste 11 gange er gennemført, mener jeg, at jeg har fået 60 ECT-behandlinger. Det er helt vildt.\nOg så er jeg jo startet på arbejdet i Folkekirkens Nødhjælp. Jeg har været der to dage i alt syv timer, og jeg tror, det er gået OK, men jeg føler mig meget usikker på, om jeg gør det godt nok. Min erhvervsrådgiver fra Psykiatrifonden siger, at de ikke rigtig kan stille nogen krav til mig, da jeg kun er praktikant. Jeg kæmper med den indre kritiker. Herudover er der alle de sædvanlige begynderproblemer: Hvad hedder printeren og hvor står den, hvordan finder jeg op i IT-afdelingen osv. Huset er meget svært at finde rundt i. Det er fyldt med små gange og krinkelkroge; jeg er allerede faret vild én gang på vej fra IT-afdelingen.\nKollegerne er rigtig søde. Jeg har endnu ikke overblik over, hvem der skal være mine samarbejdspartnere, så det er et af mine spørgsmål til chefen.\nJeg har brugt tiden på at prøve at danne mig et overblik over projektet, som har ligget stille siden efteråret 2014. Jeg har lavet en lang liste med spørgsmål – stort og småt imellem hinanden – og den liste skal jeg så tale med chefen om på mandag.\nDe startede med at ville opbygge et system med mange integrationer til andre systemer, men det gik op for dem, at ambitionsniveauet var for højt, så de skrællede de fleste integrationer af. Jeg har endnu ikke overblik over, hvor mange der er tilbage.\nJeg har siddet og kigget lidt i systemet og prøvet at orientere mig om, hvad det kan og hvilke data, der ligger. Det er et HR-system, som rummer nogle ret basale oplysninger om afdelinger og medarbejderes stamdata. Ideen er blandt andet, at medarbejderne selv skal kunne opdatere deres stamdata: Når de fx har været på kursus, skal de selv kunne føre det ind i systemet, så der altid er et overblik over alle kompetencer i organisationen. Det er smart nok.\nJeg er meget træt, når jeg kommer hjem, men det er sikkert naturligt.\nTags: Job, Psykiatrisk Center Hvidovre, Support PC og andet\nhttps://stegemueller.dk/wp-content/uploads/2021/09/logo_briller_green_1042x365-300x105.png 0 0 Stegemüller https://stegemueller.dk/wp-content/uploads/2021/09/logo_briller_green_1042x365-300x105.png Stegemüller2016-01-15 13:46:392016-01-15 13:49:48Positivt\n15. januar 2016 kl. 17:45\nAt være træt efter en arbejdsdag er helt normalt – især i nyt job, som også andre er inde på.\nMen det er en god træthed, ikke?\nSpændende at se, hvad det udvikler sig til.\n15. januar 2016 kl. 17:51\nJo du har helt ret i, at det er en god træthed, og det er skønt at føle, at man har udrettet noget i løbet af en dag. Jeg er også spændt på at se, hvad det udvikler sig til. Jeg har jo min urealistiske drøm, men den vil jeg ikke bruge mere tid på at lufte her 🙂\nI denne uge har jeg kun været der syv timer, men fra næste uge er det mandag, onsdag og fredag fra 9:00 til 13:00. Det er spændende, hvordan det går.\n15. januar 2016 kl. 15:56\nIh, hvor har jeg tænkt på dig de sidste dage, og specielt hvordan det er gået med at være på arbejde.\nDet er skønt at kunne sige: Jeg har været på arbejde. Ikke?\nSelvfølgelig blir du helt flad, når du er hjemme igen fra arbejde.\nDet er jo bare at sende en tanke tilbage, d du sidst var i arbejde og skulle starte igen efter en dejlig lang sommerferie.\n15. januar 2016 kl. 16:34\nTak, det er dejligt, når nogen tænker på en.\nJa det er skønt at kunne sige, at man har været på arbejde. Det er flere år siden, jeg har kunnet sige det.\nJa det er rigtigt det med sommerferierne.\n15. januar 2016 kl. 14:45\nJamen altså, man er jo totalt flad, når man starter i nyt job. Det, tror jeg, gælder alle mennesker. Rigtig god flad-ud weekend 🙂\n15. januar 2016 kl. 16:32\nJa du har helt ret; det er altid hårdt at starte i nyt job. Jeg plejer at sige, at de første tre måneder er en krise. Men jeg skal jo kun være der tre måneder… så jeg håber, det går lidt hurtigere denne gang.\n15. januar 2016 kl. 14:29\nDet lyder jo godt, det hele, inkl. at du er træt når du kommer hjem.\n15. januar 2016 kl. 16:31\nJa – det er også rigtig godt.


Referat for: Aabenraa Provstiudvalg PU møde 6. september Kl. 16,30 Mødested: Provstikontoret - PDF\nReferat for: Aabenraa Provstiudvalg PU møde 6. september Kl. 16,30 Mødested: Provstikontoret\nDownload "Referat for: Aabenraa Provstiudvalg PU møde 6. september 2011. Kl. 16,30 Mødested: Provstikontoret"\n1 Referat for: Aabenraa Provstiudvalg PU møde 6. september Kl. 16,30 Mødested: Provstikontoret Per Søgaard deltog i mødet under punkt 8 Mødepunkt Beslutning 1 Godkendelse af dagsorden 2 Referat fra sidste møde Sag: PU møder referater (417) Referat af PU møde Aflønning af kasserere Sag: Diverse vedr. funktionærer (499) Principper vedrørende aflønning af fælles kasserere Der afholdes møde med de involverede menighedsråd og provstiudvalget vedrørende.evt. oprettelse af en samlet kassererstilling med ordnede ansættelsesforhold. Aflønning af kasserere 4 Tinglev anmodning om flytning af midler til brug til kalkning af kirken Sag: Tinglev kirkekasse (366) - Tinglev Sogn Tinglev anmodning om flytning af midler til brug til kalkning af kirken 5 Ny bærbar PC til provsten Sag: PUK (76) Provsten bærbare PC er 3 år gammel. Pris med programpakker ca Provstikontoret mangler en bærbar PC og kan bruge provstens gamle i forbindelse med møder m.m.. Ny bærbar PC til provsten Referat, Side: 1\n2 Mødepunkt 6 Annonce i turistavis Sag: PUK (76) Der skal betales ca for kirkesider i et turisttillæg til Aabenraa Ugeavis. Provstiet blev i foråret tilbudt 3-4 sider i avisen.der blev lavet i alt 4 sider med omtaler af kirker, gudstjenester og kirkekoncerter i provstiet. Det blev aldrig nævnt, at siderne skulle betragtes som annoncesider. Der er aldrig blevet opgivet priser eller sendt en ordrebekræftelse. Efterfølgende er der modtaget regninger på i alt kr Der er indgået en aftale med Ugeavisen med at betale ca for turistsiderne. Beslutning Annonce i turistavis 7 Budget 2012 Sag: BUDGET 2012 (637) Endelig vedtagelse af budget Offentligt budgetmøde aftales. Skal afholdes inden 15. september 2011 Statsgaranteret udskrivningsgrundlag Aabenraa Kommune 2012 Det blev besluttet at fastholde kirkeskatteprocenten på 0,95 % Der er udsendt besked til de kirkekasser, der skal foretage ændringer i forhold til indsendt budget. Ligningsbeløbene er meddelt til kommunen og pressemeddelelse er udsendt Sogn Endelig ligning 2012 Uge Bjolderup Bov Burkal Bylderup Egvad Ensted Felsted Genner Hellevad Hjordkær Holbøl Kliplev Løjt Ravsted Rise Tinglev Varnæs Øster-Løgum Åbenrå Kirkekasserne i alt Provstiudvalgskassen Stiftsskat Provstiets reservefond Landskirkeskatten Aabenraa provsti i alt Referat, Side: 2\n3 Mødepunkt 8 Visionsarbejde fremover Per Søgaard deltager 9 Ændring af gravsteder i Bylderup Sag: Bylderup kirkegård (428) - Bylderup Sogn Beslutning Økonomi: 11 menighedsråd har tilkendegivet, at de vil indgå samarbejde omkring økonomi. Per Søgaard udarbejder i samarbejde med regnskabsførerne et oplæg til samarbejde og sparring. Kommunikation: 9 menighedsråd har tilkendegivet at de vil samarbejde omkring kommunikation. Menighedsrådene kontaktes af Per Søgaard med henblik på tolkning af svarene. Personalerådgivning: på budgetsamrådet 1. september 2011 blev det besluttet at fortsætte ordningen med stiftets personalerådgivning. Vedtægten er underskrevet og indsendt til stiftet. Kirkegårdsdrift: 3 sogne har udvist interesse. Per Søgaard drøfter mulighederne med de interesserede. Ændring af gravsteder i Bylderup Omlægning fra kistegravsteder til urnegravsteder efterhånden som gravstederne bliver ledige. Referat, Side: 3\n4 Orientering 10 Bjolderup-Uge gravermedhjælper ansættelsesbrev Sag: Bjolderup- Uge Graver og gravermedhjælpere (515) - Bjolderup Sogn Bjolderup-Uge gravermedhjælper ansættelsesbrev 11 Felsted præstegård -STØ godkendelse af lån Sag: Felsted præstegård (593) - Felsted Sogn Felsted præstegård -STØ godkendelse af lån 12 Varnæs kirkegård nedlæggelse gravsteder. Sag: Varnæs kirkegård (501) - Varnæs Sogn Varnæs kirkegård nedlæggelse gravsteder. 13 Rise ansættelsesbrev underviser i babysalmesang Sag: Rise ansættelsesbreve (664) - Rise Sogn Rise ansættelsesbrev underviser i babysalmesang 14 Øster Løgum kirke - Godkendelse af istandsættelse Sag: Øster Løgum kirke, indbrud og hærværk (649) - Øster Løgum Sogn Øster Løgum kirke - Godkendelse af istandsættelse Stiftets godkendelse af altertavlens istandsættelse efter indbrud og hærværk 15 Øster Løgum Præstegård. Referat af byggemøde Sag: Øster Løgum præstegård (645) - Øster Løgum Sogn Øster Løgum Præstegård. Referat af byggemøde Referat, Side: 4\n5 Orientering 16 Øster Løgum kirkegård - belægning - konsulentrunde Sag: Øster Løgum kirkegård - belægning på kirkegården - reparation af indgangsparti (650) - Øster Løgum Sogn Øster Løgum kirkegård - belægning - konsulentrunde 17 Til menighedsråd med forpagtning Sag: Forpagtning diverse (652) Til menighedsråd med forpagtning 18 Vedrørende tyverisikring af kirkene Sag: Alle menighedsråd orienteringer m.m. (19) Vedrørende tyverisikring af kirkene 19 Konsulentrunde efterår 2011 Sag: Konsulenternes møderække (6) - Haderslev Stift Stiftsøvrigheden har aftalt en ny møderække med konsulenterne i efteråret 2011: tirsdag den 25. oktober 2011 og onsdag den 26. oktober 2011 Konsulentrunde efterår Indbydelse til landemode Sag: Haderslev stift (94) - Haderslev Stift fredag den 9. september 2011 fra kl. 15,30 Indbydelse til landemode 21 Tilrettelæggelse af arbejdstid Sag: Diverse vedr. funktionærer (499) Brochure fra Haderslev stift Tilrettelæggelse af arbejdstid Referat, Side: 5\n6 Orientering 22 Haderslev stift. Nyhedsbrev september 2011 Sag: Haderslev stift (94) - Haderslev Stift Haderslev stift. Nyhedsbrev september Eventuelt Intet 24 Kommende provstiudvalgsmøder 29. september kl. 14,00 udflugt for provstiudvalget til Ribe. 5. oktober 2011 kl. 17,00. PU møde. Bemærk: onsdag 1. november 2011 kl. 17,00 PU møde 2. november 2011: møde mellem stiftsråd og provstiudvalg i stiftet. Haderslev 6. december 2011 kl. Henrik Alsted udsender program for PU udflugt til Ribe Referat, Side: 6


Sommerhuse 506020DK - Jysk Sommerhusudlejning\n| Hus nr: 506020DK\nHus nr: 506020DK\nPå et af Blåvands absolut bedste beliggenheder med ca. 5 minutters gang til det hele (by og vand), ligger dette sommerhus med swimmingpool, som blev totalrenoveret i 2007. I forbindelse med det ene badeværelse er der sauna, 4-personers standvandsspabad og swimmingpool på 20 m 2. I entréen findes vaskemaskine og tørretumbler. I tilknytning til det ene værelse er der åbent til et 12 m² stort loftrum udstyret med tv og dvd-afspiller. Fra den kombinerede spise- og opholdsstue samt fra poolrum, er der udgang til den store åbne terrasse.\nDer er 4 soverum, køkken, 2 badeværelser med bl.a. væghængte toiletter, stue og entré. Huset er i 2007 blevet udstyret med ægte trægulve, 37" fladskærm, parabol, dvd-afspiller, radio og cd-afspiller.\nDer er anlagt i alt 86 m² fliser, som forbinder terrassen med husets fordør, hvor der ligeledes findes en lille terrasse foran køkkenet, hvor I kan nyde morgensolen. Græsplæne til boldspil samt pentanque bane.


Sun Lodge of Angel Fire - Timeshare\nAdresse: Highway 434, PO Box 582\nAngel Fire, NM, 87710, USA\nInternet side: www.angelfireresort.com\nInteresseret i ejendomme til salg og leje på Sun Lodge of Angel Fire? Ring vores salgsteam nu på 0800 071 4674 eller + 44 (0) 1787 881111.\nHos Travel & Leisure Group har vi muligvis den største beholdning af ejerskab til rådighed på Sun Lodge of Angel Fire til konkurrencedygtige priser. De fleste sælgere er åbne for tilbud. Vi har mange flere uger på lager og har adgang til tusindvis af uger fra andre virksomheder. For at forhøre dig om denne ejendom, bedes du udfylde kontaktformularen på denne side eller ringe til os GRATIS den +0800 071 4674.\nSun Lodge of Angel Fire Faciliteter\nWhirlpool / Hot Tub,\nSejlads (2.0 miles), Casino (28.0 miles), Børnepasning (Nærliggende), Konferencefaciliteter (Nærliggende), Downhill Skiing (Nærliggende), Fiskeri (2.0 miles), Golf (2.0 miles), Supermarked (1.0 miles), Frisør (1.0 miles), Ridning (2.0 miles), Sø (2.0 miles), Medicinsk faciliteter (26.0 miles), Restaurant (Nærliggende), Skiskole (Nærliggende), Swimmingpool (Nærliggende), Tennis (2.0 miles)\nAlbuquerque - (155 miles - 249 km)\nNyd et hjem hjemmefravær på Sun Lodge of Angel Fire\nNår du køber timeshare på ejendomme som Sun Lodge of Angel Fire, er du garanteret en årlig komme væk. Det bliver hurtigt dit hjem hjemmefra og tilbyder en unik, fredelig pause fra din hverdag.\nLej Sun Lodge af Angel Fire, før du køber\nSelvfølgelig vil vi gerne være helt tilfredse med dit nye sommerhus. Så før du foretager en langsigtet investering med Sun Lodge of Angel Fire, hvorfor ikke prøve at leje først? Dette har tendens til at være den mest populære mulighed, da det giver dig mulighed for at besøge udvej og se præcis, hvad du investerer i. Efter leje kan du vælge at købe timeshare eller bare leje en anden, indtil du finder det perfekte feriested, der passer til dine behov.\nSalg og videresalg på Sun Lodge of Angel Fire\nTravel & Leisure Group er også specialiseret i salg af timeshare og timeshare videresalg. Vi har mange års erfaring med at sælge Sun Lodge of Angel Fire ejendom. Så hvis du har Timeshare til salg, Vi kan hjælpe dig med at få en god pris. At sælge timeshare kunne ikke være nemmere, vi kører a Tv reklamekampagne på Freeview og satellit-tv på de bedste kanaler plus onlineannoncering i bestræbelser på at sælge timeshare med Sun Lodge of Angel Fire.\nAlle søger Sælge timeshare ved hjælp af Sun Lodge of Angel Fire kan det være sikkert, at de er i sikre hænder med penge deponeret i en trustkonto administreret af FNTC. Med over 25 års erfaring og et førsteklasses omdømme inden for branchen behøver du ikke se længere, når du søger at sælge din timeshare.\nKontakt os om Sun Lodge of Angel Fire Timeshare


Estantería “Romaner på feriedestinationer”, Bookmate (@denmark) — Bookmate\nNogle mennesker søger nye destinationer til erien hvert år, og andre vender troligt tilbage til det samme paradis. Her er en samling bøger, der foregår på kendte feriedestinationer - inspiration til ferien eller bare god underholdning.\nBookmateagregó un libro a la estanteríaRomaner på feriedestinationerhace 2 años\nBookmateagregó un libro a la estanteríaRomaner på feriedestinationerhace 3 años\nHéctor Salgado er af argentinsk afstamning og politikommisær i Barcelona. Han har været suspenderet fra tjeneste i et stykke tid efter sin voldelige håndtering af en tidligere sag og skal nu genoptage arbejdet, men kun bag skrivebordet.\nPå det populære alpehotel Alte Post ånder alt fred og idyl. Hotelejerne Hildegard og Wolfgang styrer hotellet med stor ihærdighed og charme. I hemmelighed drømmer Hildegard om solnedgange overhavet, et syn hun aldrig har set i virkeligheden.\nKriminalkommissær Leone Scamarcio er søn af en mafiaboss, men han har vendt familieforetagendet ryggen. Han har nu sluttet sig til Roms politistyrke og er måske en af de sidste retskafne mænd tilbage i Italien.\nOversergent Bevilacqua fra Guardia Civil tilbringer en weekend i familiens skød, da han får besked om, at liget af Karen Ortí Hansen — den kvindelige borgmester i en lille by på den spanske østkyst — er blevet fundet på en strand af nogle turister.\nBookmateagregó un libro a la estanteríaRomaner på feriedestinationerhace 4 años\nDa Sara Raphael køber en motorcykel for en slik og ser rejseannoncen, findes der kun en mulighed: Hun må få sin bedste veninde med på ideen og tage til Toscana.\nLandsbyboerne i Clos-de-Provence aner ikke uråd, da en flink gammel mand slår sig ned for at nyde sit otium i de dejlige provencalske omgivelser. Den gamle mand er intet ringere end samfundets fjende nummer ét, og han står bag en række spektakulære kup over hele Frankrig.\nDen tiende og afsluttende roman i serien om Ib Nielsen og hans familie. Sammen med Geneviève er Ib nu flyttet tilbage til Sønderho på Fanø, hvor det hele begyndte. Ved nytår 2000 holder de en stor familiefest i det nye hjem, hvor de fleste af romanseriens hovedpersoner dukker op.\nMia er lærer. Frederik leder en privatskole. På en ferietur til Mallorca med deres sekstenårige søn begynder Frederik at opføre sig underligt. Det viser sig, at han har en hjernesvulst, der gradvist har ændret hans personlighed. Mia må nu beskytte sig selv og deres søn mod det afstumpede og fremmede væsen, der bor i hendes mands krop.\nRoman om en kvinde, der i første halvdel af 1900-tallet forsøger at forbinde et liv som kunstner med den traditionelle islandske husmoderrolle.\nVenedig, 1349: Ørigets usynlige herskere regerer nådesløst, og systemkritikere fjernes uden spor. Til sidst forsvinder magthaverne ind i historiebøgerne.\nNew York, 2001: Victor Tallent, en ung forsker, begynder at føle sig forfulgt under en konference i Venedig. Han truer uden at vide det verdens ældste magtbalance. Et lig dukker op på hans værelse.\nDan Turells hovedperson — den navnløse journalist-detektiv — får en chok-meddelelse om, at hans ex-kone Helle er myrdet på en ferierejse på Malta. Han og politiinspektør Ehlers rejser straks til den eksotiske Middelhavsø for at efterforske det tilsyneladende meningsløse mord.\nPå en strand på den kanariske ferieø Fuerteventura holder en spritny bil. På bagsædet står en papkasse med en lille død dreng. Ingen savner ham. Der er intet spor af bilens fører, ingen fod— eller fingeraftryk og tallet på bilens kilometertæller giver ingen mening.


8 naturlige midler mod sukkersyge\nFra Sundhed for alle 04 Dec, 2017\nTil manges overraskelse kan type 2 diabetes (sukkersyge) behandles ved hjælp af naturmidler, som et supplement til traditionel medicin og vægttab/motion. Her er en liste over 8 alment tilgængelige naturmidler som alle betragtes som virksomme midler mod type 2 diabetes:\nUdover at være glimrende til bagning og risengrød, viser forskning at kanel kan være behjælpeligt med at stabilisere blodsukkerniveauet og forbedre insulinfølsomheden. Desuden har kanel også en lang række andre sundhedsfremmende egenskaber, såsom at sænke kolesteroltallet, hjælpe på fordøjelsen, og mindske sandsynligheden for blodpropper.\nIngefær har været brugt i årtusinder i Asien til både madlavning og medicin. Forsøg viser, at ingefær kan hjælpe med at sænke glukoseniveauet og hæve insulinniveauet i blodet over tid. Desuden hjælper ingefær med at forhindre grå stær, en af følgesygdommene ved diabetes, og har en lang række andre sundhedsfordele.\nHinduerne har i mange år brugt gurkemeje til en lang række sundhedsformål. Det er efterfølgende blevet påvist i forsøg, at gurkemeje har en lang række sundhedsfordele, inkl. evnen til at sænke blodsukkerniveauet takket være dens aktive forbindelse ved navn curcumin.\nAloe vera har, ligesom mange af de andre naturmidler på denne liste, været brugt i årtusinder på grund af sin evne til at hele, berolige og genopfriske kroppen. Aloe vera afhjælper type 2 diabetes ved at sænke blodsukkerniveauet og fjerne lipider (fedt) fra blodstrømmen. For at få den bedste effekt, anbefales daglig indtagelse af frisk aloe vera saft.\nBlåbær er kendt for at indeholde en lang række antioxidanter og betragtes af mange som en “superfood”. Disse antioxidanter hjælper også med at stabilisere blodsukkeret og øge insulinfølsomheden ifølge forsøg med rotter. Desuden indeholder blåbær antocyanosider som hjælper med at gøre blodårerne stærkere, hvilket mindsker chancen for skade på blodårerne for folk med diabetes.\nSort karry har adskillige gode egenskaber for folk med type 2 diabetes. For det første sænker sort karry blodsukkerindholdet med op til 50%. For det andet reducerer sort karry lipider (fedt) i blodstrømmen, hvilket er brugbart da nogle type 2 diabetes patienter har for mange lipider i blodstrømmen. Sort karry bekæmper desuden inflammation og beskytter hjertet og leveren.\nDu kender måske okra fra indisk mad. Men vidste du at okra betragtes som en “superfood” for folk med type 2 diabetes? Dette skyldes okraens evne til at stabilisere og sænke blodsukkeret, som flere nyere forsøg har bekræftet. Desuden har okra også en lang række andre sundhedsfremmende egenskaber.\nBukkehornsfrø bliver ligeledes brugt til både indiske retter og som et naturligt lægemiddel både indenfor kinesisk og Ayurvedisk medicin. Adskillige forsøg viser at bukkehornsfrø kan sænke blodsukkeret hos både type 1 og type 2 diabetes patienter ved at gøre fordøjelsesprocessen langsommere.\nHerbal and Natural Therapies, Diabetes UK www.diabetes.co.uk↩\n7 naturmidler, der kan lindre type 2 diabetes, Bedre Livsstil www.bedrelivsstil.dk↩\nHealth Benefits of Eating Blueberries www.livestrong.com↩


Sneglehegn køb – Cykelhjelm med led lys\nHolder effektivt dræbersnegle væk fra dine grøntsager. Vores snegle hegn er fremstillet af 0mm plade, hvor mange konkurrenter. Annoncer med Sneglehegn på DBA.\nStort udvalg af Sneglehegn til billige priser. På DBA finder du altid et godt tilbud på både nye og brugte varer til salg. Sammenlign priser og læs anmeldelser af sneglehegn Havetilbehør.\nDu er derfor sikret at ingen snegle kan komme op i . Danmarks billigste 0mm sneglehegn. Hos LH-Jelling går vi ikke på kompromis med kvaliteten. Vi har altid den rigtige pris.\nMed elektrisk sneglehegn slipper du for ulækre dræbersnegle og snegle-ædte. Med sneglehegnet får du ikke flere ny . Er der nogen der har erfaring med sneglehegn? Et af de mest simple hjemmelavede sneglehegn er et lille plasthegn med kobbertape på.\nPlastik sneglehegn og sneglekant med kobbertape fra Hortus.\nDet sættes rundt om det be du gerne vil beskytte mod snegle. Man kan sagtens købe færdiglavet sneglehegn, men man kan også lave det . Du kan enten købe et eller lave det selv. Hold derfor rent mellem nytteplanter, og opret et tørt stykke jord rundt . Dræbersnegle afskyr tør jord. Derfor er systemet så fleksibelt, at der kan laves både ovale, runde, . Dette produkt er blevet maskineoversat.\nDet kan kobles til et eksisterende elektrisk hegn, eller man kan købe en separat strømgiver til sneglehegnet, fortæller Torben Andersen fra . Sneglehegnet holder ikke kun sneglene effektivt ude af haven, det giver . Sneglehegn af kobbertape på dine krukker beskytter dine planter. Køb et sneglehegn der virker! Et sneglehegn er et lodret kantet hegn, som sneglene ikke kan komme over. Uskadeligt, naturligt og komposterbart sneglehegn til højbede og plantekasser, der samtidig tilfører jorden gødning til.\nDu monterer ganske enkelt en sneglekant, som også kaldes et sneglehegn, på den øverste palleramme. Denne forhindring kan sneglene ikke passere, hvorved . Se alle produkter mod skadedyr. Har du mod på det, kan du også selv bøje dit eget sneglehegn af tynd.